text: Morganan paholaisrauskut houkuttelevat Melodyn emäntänsä luokse, ja Morgana käyttää Ursulan jäljiltä jäänyttä taikaa muuttaakseen Melodyn väliaikaisesti merenneidoksi. Morgana sanoo, että hän voi tehdä muutoksesta pysyvän, jos Melody hakee hänelle Tritonin atraimen. Morgana väittää, että Triton on varastanut atraimen häneltä. Pingviini Hipin (Taisto Oksanen) ja mursu Hoin avulla Melody onnistuu tuomaan atraimen Morganalle. Ariel yrittää pysäyttää Melodyn, mutta ennen kuin hän ehtii paljastaa tyttärelleen merinoidan todellisen luonteen, Melody ojentaa atraimen Morganalle. Atraimen saatuaan Morgana paljastaa todelliset aikeensa ja sieppaa Arielin lonkeroihinsa panttivangiksi.


title: Pieni merenneito II: Atlantiksen salaisuus

text: Morgana käyttää atraimen voimaa hallitakseen merta ja nousee merenpinnalle hekumoidakseen vallassaan. Joonas (Jukka Voutilainen), Triton, Sebastian (Antti Pääkkönen) ja Erik saapuvat paikalle, minkä seurauksena heidän ja Morganan välille syntyy taistelu. Melody kiipeää jyrkänteelle Morganan taakse ja onnistuu sieppaaman ja heittämään atraimen takaisin Tritonille. Triton käyttää atraintaan sulkeakseen Morganan jäälohkareeseen, joka putoaa merenpohjaan.


text: Melody kohtaa jälleen perheensä, ja Triton tarjoaa tyttärentyttärelleen mahdollisuutta tulla merenneidoksi pysyvästi. Sen sijaan Melody käyttää atrainta poistaakseen linnan edessä seisoneen muurin ja yhdistääkseen ihmiset ja merenväen jälleen.


text: Rotten Tomatoes -elokuvasivuston mukaan 33 prosenttia kriitikoista pitää elokuvaa onnistuneena. Elokuvan juonessa väitetään olevan huomattavasi yhtäläisyyksiä ensimmäiseen elokuvaan: molemmissa elokuvissa konna on puoliksi nainen ja puoliksi mustekala, joka haluaa saada itselleen kuningas Tritonin atraimen ja osana suunnitelmaa muuttaa päähenkilön ulkomuodon. Molemmissa elokuvissa päähenkilö keräilee esineitä ja tutkii maailmaa, johon häntä on kielletty menemästä. Lisäksi molemmissa elokuvissa Sebastian-rapu joutuu päähenkilön lapsenvahdiksi.


title: Rehtijärvi (järvi)

text: Rehtijärvi on Kanta-Hämeessä Jokioisissa Rehtijärven kylässä sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Rehtijärvi (järvi)

text: Järven pinta-ala on 39 hehtaaria, sen pituus on 2,1 kilometriä ja leveys 350 metriä. Järven suunta on kaakkois-luoteinen. Järveen laskee vähäisessä määrin Laikkalammista suotuvaa vettä, mutta muuten siihen laskevat lounaan suunnasta pelto-ojat. Järven luusua sijaitsee järven pohjoisrannalla, josta saa alkuunsa 100 metriä pitkä laskuoja Syrjäniitunojaan eli Rehtiojaan, joka laskee 2,6 kilometrin päähän Jänhijokeen Minkiön aseman kohdalla.


title: Rehtijärvi (järvi)

text: Kallioperässä on Rehtijärven kohdalla murros, joka kuvastuu järven muodossa. Myös pitkänomainen Kaukjärvi Tammelassa ja Forssassa sijaitsee samassa kallioperän murteessa.


title: Rehtijärvi (järvi)

text: Järven rantaviiva on 4,6 kilometriä pitkä, ja ranta rajoittuu koillisessa Kirmunharjuun ja luoteessa peltomaahan. Rannalle on rakennettu toistakymmentä vakituista tai vapaa-ajan asuntoa.


title: Rehtijärvi (järvi)

text: Rehtijärven pohjoisranta muodostuu pitkähköön harjujaksoon kuuluvasta Kirmunharjusta, jonka kautta järven vettä imeytyy Jokioisten tärkeimpään pohjavesimuodostumaan, Särkilammen pohjavesialueelle. Harjumuodostumaa pitkin Rehtijärvestä muodostunut pohjavesi purkautuu sekä reilun kahden kilometrin päähän luoteeseen Setälänlampeen että kaakkoon Särkilampeen


title: Rehtijärvi (järvi)

text: Järvi on rehevä ja sen vesi saven samentamaa. Maatalouden käytössä olevilta pelloilta ja niityiltä järveen virtaa runsaasti hajakuormitusta, jonka vuoksi veden laatu on luokiteltu välttäväksi. Veden sameus johtuu pelloilta valumisvesien mukana järveen päätyvästä saviaineksesta ja sisältää runsaasti typpeä ja fosforia. Järvellä havaitaan sinilevää harvoin, valtakunnallisessa seurannassa sinilevää on havaittu vain vuosina 1999 ja 2005. Tutkimuksessa Rehtijärvi on todettu hygienisesti puhdasvetiseksi.


title: Rehtijärvi (järvi)

text: Järven alusvedessä on useina vuosina havaittu merkkejä hapen loppumisesta. Maaliskuussa 2007 järven ravinneainepitoisuuksiksi mitattiin päällysvedestä 99 mikrogrammaa fosforia litrassa ja alusvedestä 170 mikrogrammaa fosforia litrassa.


title: Rehtijärvi (järvi)

text: Järven veden keskimääräinen viipymä on 3,5 vuotta, eli järven vesi vaihtuu 3,5 vuoden välein.


title: Rehtijärvi (järvi)

text: Maa- ja elintarviketalouden tutkimuskeskus on vuonna 1994 kokeillut Rehtijärvellä laskeutus- ja kosteikkoaltaitten käyttökelpoisuutta vesiensuojelussa osana Loimijoki-projektia. Järvelle tehtiin muun muassa useita laskeutusaltaita, juurakkopuhdistamo ja pajuimeytysalue sekä testattiin suodatussalaojien toimivuutta ja tehtiin toimenpiteitä uomaeroosion vähentämiseksi.


title: Rehtijärvi (järvi)

text: Järven savisella etelärannalla Minkiön puolella on yleinen uimapaikka, ja pohjoisrannalla on Kirmunharjun luonnonsuojelualue. Pohjoisella rannalla harjun länsipäässä on Jokioisten karjalaseuran vuodesta 1978 hallinnoima alue, johon vuonna 1982 pystytettiin kesänviettopaikaksi "Sie ja mie" -mökki.


title: Emurano

text: Emurano on maasaiden rituaali, jonka myötä pojista tulee sotureita. Rituaali käydään läpi 18–24 vuoden iässä. Siinä soturi menee metsään, jossa viipyy yksin ja välillä muiden sotureiksi tulevien kanssa yli vuoden. Hiuksien annetaan kasvaa ja ne värjätään punaisiksi sekä rasvataan. metsässä olemisen ja muiden kanssa toimimisen tarkoituksena on oppia miten voi olla hyvä isä ja miten toimia yhteiskunnassa, sekä tietenkin puolustaa sitä. Sotilaan on myös tarkoitus oppia muut tärkeät ominaisuudet kuten luotettavuus, viisaus ja rohkeus. Ryhmässä harjoitellaan karjan ryöstöretkiä. Yöllä juostaan porukalla jopa yli 300 kilometriä muiden laitumille ja ryövätään lehmät mukaan. Päivällä vaan vakoillaan toisten tiloja. Lopullinen koe on leijonan metsästys, jonka nuorukainen tekee noin 3 kuukautta ennen sotilaaksi tulemista. Leijonanmetsästyksestä on tosin nykyään jouduttu luopumaan, niiden vähäisyyden takia.


title: Sako TRG

text: Sako TRG on Sakon valmistama pulttilukkoinen tarkkuuskivääri. Aseesta on useita malleja, joista yleisimmät TRG-22 ja TRG-42 ovat useiden maiden ase- ja poliisivoimien käytössä. Suomen puolustusvoimat käyttää mallia TRG-42 nimikkeellä 8,6 TKIV 2000. Ensimmäiset mallit olivat TRG-21 ja TRG-41. TRG perustuu enemmän Valmet Sniperiin kuin Sako Targettiin.


title: Sako TRG

text: TRG-22 on saatavissa kaliiperissa .308 Winchester. TRG-42 on saatavilla .300 Winchester Magnum- ja .338 Lapua Magnum -kaliiperisena.


title: Sako TRG

text: Riihimäellä valmistettua Sako TRG -tarkkuuskivääriä on käytetty myös salamurhan välineenä ulkomailla.


title: Eunoto

text: Eunoto on maasaiden rituaali, jonka maasaimiehet käyvät läpi 24–28 vuoden iässä. Sen myötä heistä tulee vanhempia sotureita, ja he saavat myös naimaoikeuden. Seremoniassa miesten äidit leikkaavat hiukset. Lisäksi miesten on osoitettava urheutensa ja rohkeutensa erilaisilla kokeilla.


title: Enkidunkoto e nkara

text: Enkidunkoto e nkara (käytetään myös nimeä Enkigerunoto oo-inkiyiaa) on maasaiden rituaali, jossa sekä tyttöjen että poikien hiukset leikataan ja heille annetaan nimi Heimosta riippuen, rituaali käydään läpi noin puolen vuoden iässä. Lasten hiukset leikkaa heidän äitinsä.


title: Enkidunkoto e nkara

text: Rituaalien myötä, maasaitytöt ja -pojat aloittavat tavallaan uuden elämän. Lisäksi Enkidunkoto e nkara valmistaa tyttöjä ympärileikkaukseen ja perheen perustamiseen, poikia se taas valmentaa aikuisuuteen.


title: Asai entito

text: Asai entito on maasaiden rituaali, joka vastaa länsimaisten naimisiinmenoa. Häissä mies saapuu morsiamen luo miespuolisen kaverin kanssa ja morsiamen isän siunattua pari pirskottamalla maitoa heidän päälleen, hän vie upeasti koristellun vaimonsa uuteen kotiin. Perillä vaimo saa lahjoja niin kauan, että on tyytyväinen. Hän ei saa harrastaa seksiä miehensä kanssa ainakaan kahteen päivään saapumisestaan. Maasaimiehellä saa olla niin monta naista kuin hän pystyy pitämään huolta.


title: Asai entito

text: Maasaikulttuuriin kuuluu vanhempien (käytännössä isän) järjestämä pakkoavioliitto. Morsian näkee tulevan miehensä vasta häissä. Tytöt ovat noin 11–15-vuotiaita ja heidät naitetaan vähintään 25-vuotiaiden miesten kanssa. Sulhasella ei ole yläikärajaa


title: Eentitoisho

text: Eentitoisho on maasaiden rituaali, siinä heimosta riippuen 5–10 vuoden ikäisille tytöille opetetaan kaikki naisten tehtävät kuten kodinhoito, naimisiin menoa varten. Naiset rakentavat majat, hoitavat lapset, lypsävät lehmät, keräävät polttopuut, noutavat veden ja tekevät ruoan., joten opetettavaa on paljon.


title: Kukkola (Tornio)

text: Kukkola on kylä Tornion kaupungissa. Se sijaitsee 15 kilometrin päässä kaupungin keskustasta pohjoiseen, valtatien 21 varressa. Kylä oli vuoteen 1972 asti osa Karungin kuntaa. Kylä rajoittuu Suomen ja Ruotsin valtakunnanrajalle Tornionjokeen, ja siellä sijaitsevaan Kukkolan pientaajamaan.


title: Kukkola (Tornio)

text: Kylässä sijaitsee kuuluisa Kukkolankoski, joka on siikojen ja lohien tunnettu kutupaikka. Kylällä edelleen kesäaikaan lipotaan Perämerestä lähtöisin olevia siikoja.


title: Kukkola (Tornio)

text: Kylällä ilmestyy myös oma paikallislehti Kukkolan Sanomat.


title: Albano Carrisi

text: Albano Carrisi (s. 20. toukokuuta 1943 Cellino San Marco, Brindisi, Italia) on italialainen muusikko. Hän tuli tunnetuksi eritoten popduosta Al Bano & Romina Power. Carrisi on käyttänyt myös taiteilijanimeä Al Bano.


title: Albano Carrisi

text: Eteläitalialaiseen talonpoikaisperheeseen syntynyt Albano Carrisi muutti 16-vuotiaana Milanoon ja teki siellä muun muassa tarjoilijan töitä sikäläisten merkkihenkilöiden suosimassa ravintolassa, jossa hän tutustui uusia musikaalisia kykyjä metsästäneeseen "Clan Celentanoon". Tutustuminen vei Carrisin laulajan uralle. Hänen ensimmäinen levytyksensä, "La strada", julkaistiin 1965. Vuonna 1967 auringonvalon näki hänen ensimmäinen suuri menestyskappaleensa, "Nel sole". Sitä seurasivat "L'oro del mondo" sekä Mikis Theodorakisin sanoittama "Il ragazzo che sorride". "Nel sole" poiki samannimisen elokuvan, jonka pääosaa Carrisi tulkitsi vastanäyttelijänään nuori Romina Power. Heidän välilleen leimahti rakkaus, joka johti avioliittoon 26. heinäkuuta 1970, vaikka molempien perheet vastustivat aietta.Pariskunnalle syntyi neljä lasta: Ylenia (1970), Yari (1973), Cristel (1985) ja Romina Jr (1987). Ylenia Carrisi katosi New Orleansissa Yhdysvalloissa hämärissä olosuhteissa 6. tammikuuta 1994.


title: Albano Carrisi

text: Albano Carrisin ensimmäinen yhteislevytys Romina Powerin kanssa on "Storia di due innamorati", joka julkaistiin 1970. Vuonna 1972 julkaistiin single "Taca Taca Banda", jolla olivat mukana myös Carrisin veli, Franco sekä Powerin sisko, Taryn. 1970-luvun kuluessa Carrisi teki soololevytysten ohella yhteislevytyksiä puolisonsa kanssa. 1980-luvulla hän levytti lähes ainoastaan Powerin kanssa. Lauluduo Al Bano & Romina Power tuli tunnetuksi suurimmassa osassa Eurooppaa. Vuonna 1996 Albano Carrisi esiintyi Sanremon laulufestivaaleilla pitkästä aikaa yksin kappaleenaan "È la mia vita".


title: Albano Carrisi

text: Vuonna 1997 Carrisi siirtyi jälleen soolouralle, tuolloin ilmestyi albumi "Verso il sole", jota seurasi "Ancora in volo" vuonna 1999. Ylenia Carrisin katoamisen jälkeen avioliitto Carrisi-Power alkoi rakoilla ja pari päätyi avioeroon 1999. Vuodet 2001–2005 Carrisi asui yhdessä televisiopersoona Loredana Leccison kanssa. Parille syntyi kaksi lasta: Yasmine (2001) ja Bido (2002). Vuonna 2006 Carrisilta ilmestyi omaelämäkerta "È la mia vita", jossa hän ei mainitse lainkaan Romina Poweria sen paremmin kuin Loredana Leccisoakaan. Heitä varten kirjassa on varattu kaksi tyhjää sivua.


title: Albano Carrisi

text: Vuonna 2007 Carrisi osallistui Sanremon laulufestivaaliin kappaleella "Nel perdono", joka on Yari Carrisin ja Renato Zeron (Renato Fiacchini) käsialaa. Hän sijoittui toiseksi kilpailun voittaneen Simone Cristicchin jälkeen.


title: Albano Carrisi

text: Vuonna 2013 Carrisi esiintyi ensimmäisen kerran julkisesti entisen aviopuolisonsa Romina Powerin kanssa sitten vuoden 1997. Sittemmin Carrisi ja Power ovat esiintyneet satunnaisesti duona vanhojen menestyssävellystensä kera.


title: Paholaisen meri

text: Paholaisen meri (myös Aaveiden meri tai Lohikäärmeen kolmio) on populaarikirjallisuudessa Japanin kaakkoispuolella oleva merialue, jossa sanotaan katoavan normaalia useammin laivoja ja lentokoneita.


title: Paholaisen meri

text: Paholaisen meri on kolmio, joka rajoittuu lännessä Ogasawarasaariin, idässä Minami-Torishimaan ja etelässä Mariaaneihin. Siellä sanotaan häviävän normaalia enemmän laivoja ja lentokoneita ja esiintyvän häiröitä kompasseissa ja sähkölaitteissia, outoja kuoppia ja mäkiä meren pinnassa, sekä valkoista vettä. Katoamisia on väitetty sattuvan paljon nimenomaan Iwo Jiman ja Minami-Torishima välillä ja Izusaarilla Miyake-jiman ympärillä.


title: Paholaisen meri

text: Alueella on syvä Japanin hauta ja runsasta maanjäristysaktiivisuutta. Alueen läpi sanotaan kulkevan niin sanotun agonisen linjan, jossa kompassisuunta ja maantieteellinen ilmansuunta ovat samoja, eli kompassin eranto on nolla. Paholaisen merellä eranto on kuitenkin todellisuudessa 6 astetta. Sekä Bermudan kolmion että paholaisen meren läpi kulkee sama isoympyrä.


title: Romina Power

text: Romina Francesca Power (2. lokakuuta 1951 Los Angeles, Kalifornia, Yhdysvallat) on yhdysvaltalaissyntyinen kevyen musiikin laulaja ja näyttelijä, joka on tehnyt suurimman osan urastaan Italiassa. Hän on tullut tunnetuksi eritoten popduosta Al Bano & Romina Power.


title: Romina Power

text: Romina Power on yhdysvaltalaisen näyttelijän Tyrone Powerin ja meksikolaissyntyisen näyttelijän Linda Christianin vanhin tytär. Hän vietti suuren osan lapsuudestaan Espanjassa ja Italiassa äitinsä ja nuoremman sisarensa Tarynin kanssa vanhempiensa erottua 1956. Koulunsa hän kävi tosin Englannissa. Jo teini-ikäisenä hän näytteli eräissä lähinnä italiankielisissä elokuvissa, muun muassa 1968 valmistuneessa Jesus Francon tulkinnassa Markiisi de Saden romaanista "Justine". Powerin tulevaisuuden kannalta merkittävä oli naispääosa 1967 valmistuneessa romanttisessa komediassa "Nel sole", jossa hän sai vastanäyttelijäkseen tulevan aviomiehensä, muusikkona tunnetun Albano Carrisin. Power ja Carrisi solmittiin avioliittoon 26. heinäkuuta 1970, vaikka molempien perheet vastustivat aietta. Pariskunnalle syntyi neljä lasta: Ylenia (1970), Yari (1973), Cristel (1985) ja Romina Jr (1987). Ylenia Carrisi katosi New Orleansissa Yhdysvalloissa hämärissä olosuhteissa 6. tammikuuta 1994.


title: Romina Power

text: Power debytoi musiikkimaailmassa vuonna 1969 laululla "Acqua di mare". Seuraavana vuonna julkaistiin Powerin ja Carrisin ensimmäinen yhteissingle "Storia di due innamorati/Quel poco che ho". 1970-luvun kuluessa Power teki soololevytysten ohella yhteislevytyksiä puolisonsa kanssa. 1980-luvulla hän levytti lähes ainoastaan Carrisin kanssa. Lauluduo Al Bano & Romina Power tuli tunnetuksi suurimmassa osassa Eurooppaa. Ylenia Carrisin katoamisen jälkeen avioliitto Carrisi-Power alkoi rakoilla ja pari päätyi avioeroon 1999.


title: Romina Power

text: Power jatkoi näyttelijänuraansa pitkän tauon jälkeen 1996. Tuolloin hänellä oli rooli television minisarjassa "Il ritorno di Sandokan". Vuonna 2005 hän ohjasi ja käsikirjoitti Intiassa kuvatun puolituntisen lyhytelokuvan "Upaya". Vuonna 2007 hänellä oli sivuosa italialaisamerikkalaisessa elokuvassa "Go Go Tales". Romina Power on kirjoittanut isästään kirjan "Cercando mio padre" (1998), jossa Tyrone Powerin elämää valotetaan hänet tunteneiden ihmisten kautta. Vuonna 2000 julkaistiin Romina Powerin romaani "Ho sognato Don Chisciotte". Power harrastaa muun muassa taidemaalausta ja on järjestänyt näyttelyitä.


title: Romina Power

text: Powerin uutta säveltaiteellista tuotantoa on julkaistu 2010-luvulla lähinnä Spotifyssa. Lisäksi hän on esiintynyt jälleen entisen aviopuolisonsa kanssa muun muassa Moskovassa, Atlantic Cityssä ja Montrealissa.


title: Professori Nuikki

text: Professori Nuikki ("Doctor Benjamin Boris Zachary Karbunkle") on hullu tiedemies, joka toimii Lalli Laktoosi Leipäjuuston alaisuudessa piirrossarjassa Prätkähiiret. Rick Ungarin luoma hahmo teki ensiesiintymisensä vuonna 1993 "Prätkähiiret"-animaatiosarjan jaksossa Hanat auki!.


title: Professori Nuikki

text: Saksalainen hullu tiedemies Nuikki teki aluksi neroja keksintöjään Stiltonille, kun plutolaiset olivat tuhoamassa Marsia. Kaikki kuitenkin kääntyi huonoksi, kun Leipäjuusto lahjoi Nuikin puolelleen ja myöhemmin pilasi molempien ylennysmahdollisuuden. Hänet lähetettiin maahan Leipäjuuston ja Rasvanahan kanssa tuhoamaan maapalloa. Nuikki keksi siirrinkoneen, jonka avulla Leipäjuusto värvää palkkasotureita ja rikollisia tekemään likaiset työt.


title: Professori Nuikki

text: Moton mekaaninen käsi ja Rontin häntä ovat Nuikin käsityötä. Ne hän teki Marsissa, kun Rasvanahka oli vahingossa ampunut Prätkähiiret, jotka tuotiin hänen laboratorioon aivopesua varten. He myöhemmin kuitenkin karkasivat. Nuikki myös loi Fredrik-nimisen Mutantin omaksi apulaisekseen. Nuikilla on tapana mielistellä Leipäjuustoa erilaisin ilmauksin.


title: Professori Nuikki

text: Päivittäin eri kokeita ja keksintöjä tekevä Nuikki teki itselleen oman apulaisen, jotta hänellä riittäisi aikaa tehdä kaikki Leipäjuuston pyytämät keksinnöt valmiiksi. Yleensä Rasvanahka on myös auttamassa häntä keksintöjensä kanssa, mutta hänen kömpelyytensä ja tyhmyytensä vuoksi Nuikki luottaa enemmän Mutanttiin.


title: Al Bano & Romina Power

text: Al Bano & Romina Power oli italialais-amerikkalaisen avioparin Albano Carrisin ja Romina Powerin muodostama popduo, jonka aktiivisin vaihe kesti 1970-luvun puolivälistä 1990-luvun puoliväliin. Duo on Italian lisäksi ollut suosittu saksankielisessä Euroopassa. Sen kiertuehistoriaan kirjattiin Euroopan lisäksi muun muassa Japani ja Etelä-Amerikka. Duo tunnetaan myös nimellä Al Bano & Romina.


title: Al Bano & Romina Power

text: Apulian maakunnassa Etelä-Italiassa 1943 syntynyt Albano Carrisi oli aloittanut soolouransa laulajana 1960-luvulla. 1967 hän tapasi yhdysvaltalaisen näyttelijän Romina Powerin (s 1951) ja hääkellot soivat kesällä 1970. Samana vuonna julkaistiin Al Bano & Romina Powerin ensimmäinen yhteinen single, "Storia di due innamorati/Quel poco che ho". Pariskunnan esikoinen, Ylenia syntyi vuoden 1970 marraskuussa. Toinen lapsi, Yari, syntyi vuonna 1973. Al Bano & Romina Powerin ensimmäinen albumi, "Atto 1" julkaistiin 1975. Sitä seurasi parin vuosikymmenen aikana useita menestyslevyjä, joita on maailmanlaajuisesti myyty kymmeniä miljoonia kappaleita. 1976 duo edusti Italiaa Eurovision laulukilpailussa kappaleella "E fu subito amore" ja sijoittui seitsemänneksi. Al Bano & Romina levyttivät italian ja englannin lisäksi myös ranskaksi ja espanjaksi. Vuonna 1976 ilmestyi ranskankielinen LP "Des nuits entiéres" ja 1981 espanjankielinen "Sharazan".


title: Al Bano & Romina Power

text: Vuonna 1982 duo sijoittui toiseksi Sanremon musiikkijuhlilla kappaleella "Felicità", josta tuli vuoden kesähitti muun muassa Saksassa. 1984 Al Bano & Romina voittivat Sanremon laulufestivaalin laululla "Ci sarà". 1985 he edustivat toistamiseen Italiaa Eurovision laulukilpailussa, tällä kertaa kappaleella "Magic Oh Magic" ja sijoittuivat jälleen seitsemänneksi. Saman vuoden joulukuussa syntyi pariskunnan kolmas lapsi, Cristel Chiara. Vuonna 1986 duo siirtyi levy-yhtiö WEAn leipiin ja samana vuonna julkaistiin LP "Sempre sempre", joka oli kaupallinen menestys Euroopassa. Keväällä 1987 duo otti osaa Sanremon festivaaleille laululla "Nostalgia canaglia" ja sijoittui kolmanneksi. Carrisin ja Powerin nuorin tytär, Romina Iolanda syntyi kesäkuussa 1987 ja saman vuoden lopulla julkaistiin LP "Libertà", jolla parin esikoinen, Ylenia laulaa yhdessä Romina Powerin kanssa kappaleen "Abbi fede". Vuonna 1988 ilmestyneellä LP:llä "Fragile" Power esittää laulun "A Miracle" yhdessä velipuolensa Tyrone Power Jr:n kanssa. 1989 Al Bano & Romina Power osallistuivat Sanremon festivaaleille laululla "Cara terra mia" ja sijoittuivat jälleen kolmanneksi.


title: Al Bano & Romina Power

text: 1990 Al Bano & Romina Power julkaisivat LP:n "Fotografia di un momento". Seuraavana vuonna duo osallistui Sanremon festivaaleille laululla "Oggi sposi", joka julkaistiin samana vuonna ilmestyneellä kokoelmalla "Le più belle canzoni". Edelleen vuonna 1991 Carrisi ja Power julkaisivat kirjan "Autoritratto dalla A alla R" sekä samannimisen video-ohjelman. Vuonna 1992 ilmestyi kokoelma "Vincerai", jossa duon vanhoja hittejä oli sovitettu uuteen asuun. Alkuvuonna 1993 duo vieraili Suomen Lapissa Miss Suomi -televisio-ohjelman yhteydessä. Al Bano & Romina esittivät ohjelmassa kappaleet "Tu soltanto tu" ja "Ci sarà". Samana vuonna ilmestyi jälleen uutta tuotantoa sisältävä albumi, "Notte e giorno".


title: Al Bano & Romina Power

text: Vuonna 1995 ilmestyi LP "Emozionale", jolla Al Bano esittää dueton "Cantico" katalonialaisen oopperalaulaja Montserrat Caballén kanssa. Levyllä on myös uusi versio 1970-luvun hitistä "Na, na, na", jossa vierailee espanjalainen flamencokitaristi Paco de Lucía. "Emozionalea" Power ja Carrisi luonnehtivat albumiksi, jollaisen he jo kauan aikaa olivat halunneet tehdä, albumiksi joka on poikkeuksellisen intensiivinen ja henkilökohtainen.


title: Al Bano & Romina Power

text: 1996 julkaistiin kokoelma, "Ancora...Zugabe", jolla on uusia versioita pariskunnan vanhoista hiteistä. Tämän jälkeen duo hajosi ja Albano Carrisi palasi soolouralle. Hajoamisen taustalla oli se, että heidän tyttärensä Ylenia Carrisi oli kadonnut New Orleansissa 1994 ja etsinnät olivat jääneet tuloksettomiksi. Tragedia oli pahaksi pariskunnan suhteelle, ja he erosivat maaliskuussa 1999.


title: Al Bano & Romina Power

text: Al Bano & Romina Powerin kappaleita on julkaistu Suomessa myös käännösiskelminä. Vuoden 1987 "Libertà"-laulusta julkaistiin käännösversio "Haavemaa" vuonna 1988. Timo Kosonen teki laulusta "Ci sarà" suomenkielisen version "Paina jäljet kasteeseen", jonka esittivät Marion Rung ja Reijo Taipale. "We'll Live It All Again" kääntyi suomeksi nimelle "Sen eläisin uudelleen" vuonna 1976.


title: Elasmosauridae

text:
Elasmosauridae on joutsenliskojen heimo. Heimon lajeilla oli pitkä kaula, keskiruumiissa neljä evää, sekä melko lyhyt häntä.
Niillä oli joutsenliskoista kaikkein pisin kaula, ja ne elivät varhaiselta jurakaudelta liitukauden loppuun.


title: Elasmosauridae

text: Varhaisten elasmosaurusten pituus oli 3 metriä, myöhäisten jopa 14 metriä. Lajien paino vaihteli aina muutamiin tonneihin saakka. Elasmosaurukset pyydystivät ravinnokseen kalaa ja kuorettomia pääjalkaisia.


title: Elasmosauridae

text: Kaikkein suurin elasmosauridae on elasmosaurus. Sen kaula on niin pitkä, että sitä luultiin pitkään hännäksi. Kerran eräs paleontologi kiinnitti sen kallon pyrstöön.


title: Pliosaurukset

text: Pliosaurukset olivat dinosaurusten aikoihin merissä eläneitä lyhytkaulaisia, nelieväisiä liskoja. Se oli yksi plesiosaurusten alalahkoista. Pliosaurukset elivät jura- ja liitukausilla.


title: Pliosaurukset

text: Eräs pliosaurusten luokittelu menee näin.


title: Benjamin Banneker

text: Benjamin Banneker, (myös Banna Ka tai Bannakay; 9. marraskuuta 1731 – 9. lokakuuta 1806) oli yhdysvaltalainen vapaa matemaatikko, harrastelijatähtitieteilijä, kellontekijä ja kustantaja. Viimeaikaiset tutkimukset ovat osoittaneet Bannekerin saavutusten merkittävyyden matemaatikkona ja harrastelija-astronomina.


title: Andrei Kantšelskis

text: Andrei Antanasovitš Kantšelskis (, s. 23. tammikuuta 1969 Kirovohrad, Ukrainan SNT, Neuvostoliitto) on venäläinen entinen jalkapalloilija, pelipaikaltaan laituri. Kantšelskis syntyi nykyisen Ukrainan alueella ja hänen sukunsa on kotoisin Liettuasta, mutta Neuvostoliiton hajottua hän edusti maajoukkuetasolla Venäjää. Seurajoukkueurallaan hän pelasi useita vuosia Britanniassa, muun muassa Manchester Unitedissa, Evertonissa ja Rangersissä.


title: Andrei Kantšelskis

text: Ennen Manchester Unitediin siirtymistä vuonna 1991 Kantšelskis pelasi Dynamo Kiovassa ja Šah’tar Donetskissa. Unitedissa hän teki debyyttinsä 11. toukokuuta 1991 ottelussa Crystal Palacea vastaan. Hän auttoi joukkueen Valioliigan mestaruuteen vuosina 1993 ja 1994. Vuonna 1994 hän oli voittamassa myös FA Cupia. Kaikki kilpailut lukuun ottaen Kantšelskis edusti Unitedia yhteensä 161 ottelussa ja teki 36 maalia.


title: Andrei Kantšelskis

text: Vuonna 1995 Kantšelskis siirtyi Evertoniin. Ensimmäisellä kaudellaan hän teki 16 maalia ja oli liigan parhaita laitureita. Hänestä tuli erittäin suosittu kannattajien keskuudessa, kun hän teki kaksi maalia paikallisvastustajaa Liverpoolia vastaan. Everton sijoittui liigassa kuudenneksi, joka oli paras sijoitus vuosiin. Toinen kausi ei ollut edellisen veroinen ja Kantšelskisin tie vei Italiaan Fiorentinaan kahdeksalla miljoonalla punnalla.


title: Andrei Kantšelskis

text: Fiorentinassa Kantšelskis ei löytänyt parasta virettään, ja 26 ottelun ja kahden maalin jälkeen hän siirtyi Rangersiin. Urallaan hän pelasi vielä Manchester Cityssä, Southamptonissa, Al-Hilalissa, Saturnissa ja Krylja Sovetovissa.


title: Andrei Kantšelskis

text: Maajoukkuetasolla Kantšelskis otti osaa vuosien 1992 ja 1996 EM-kilpailuihin. Pelaajauransa jälkeen hän on toiminut Venäjän toiseksi korkeimmalla sarjatasolla pelaavan Nosta Novotroitskin urheilutoimenjohtajana.


title: Sergio García Fernández

text: Sergio García Fernández (s. 9. tammikuuta 1980 Borriol, Castellónin maakunta, Espanja) on espanjalainen golfin ammattilaispelaaja, joka pelaa sekä Yhdysvaltain PGA Tourilla että Euroopan PGA European Tourilla. Hänen pelaajasijoituksensa on ollut pitkään 10 parhaan pelaajan joukossa.


title: Sergio García Fernández

text: García voitti Mastersin vuonna 2017 uusinnan jälkeen. Vuoden 1999 PGA Championshipin hän hävisi Yhdysvaltain Tiger Woodsille yhdellä lyönnillä. Vuonna 2007 hän johti The Open Championshipia kolmen kierroksen jälkeen, mutta hävisi lopulta uusinnassa Irlannin Pádraig Harringtonille.


title: Sergio García Fernández

text: Garcían lempinimi on El Niño ().


title: Loikan vuoksi

text: Loikan vuoksi on Juha Kouvalaisen luoma strippisarjakuva, joka syntyi Kouvalaisen opinnäytetyön tutkimustuloksena syksyllä 2002. Savonia AMK:n opinnäytetyössään "Strippisarjakuvan kehittäminen" Kouvalainen tutki sarjakuvan syntyhistoriaa, erilaisia sanomalehtisarjakuvia ja niiden yhteisiä tekijöitä sekä erilaisia yleisiä globaaleja suuntauksia pyrkimyksenä löytää huomioitavia seikkoja menestyvän sarjakuvan toteuttamiseksi.


title: Loikan vuoksi

text: Opinnäytetyöprosessin loppupuolella Kouvalainen suunnitteli uuden Loikan vuoksi -strippisarjakuvasarjan syksyllä 2002 ja piirsi sarjakuvaa muutamia taukoja lukuun ottamatta lähes päivittäin vuoteen 2004 asti. Tuloksena syntyi melkein 300 strippiä, joista valtaosa julkaistiin vuonna 2004 Turun Sanomissa. Ensisijaisesti sarja saavutti suurimman suosionsa kuitenkin vuosien 2002–2003 aikana ilmestyessään verkkosivuillaan lähes päivittäin sekä omakustanteina julkaistuina kahtena kokooma-albumina. Lisäksi sarja ilmestyi muutamassa muussa pienessä viikkolehdessä. Sarjan markkinoinnista vastaa Royal Comics Syndicate.


title: Loikan vuoksi

text: Opinnäytetyöhön perustuvana sarjakuva herätti jonkin verran kritiikkiä sarjakuvapiireissä, sillä yleisesti katsottiin, ettei menestyvää sarjakuvaa voi luoda lähtökohdiltaan suunnitelmallisesti. Tekijä kuitenkin perustelee opinnäytetyötään pikemminkin prosessina joka aikataulutti sarjan luomista antaen samalla taustatietoa kehityksen suunnalle. Kouvalaisen mukaan verkkosarjakuvana julkaistu Loikan vuoksi kehittyi paljon myös lukijoidensa verkon kautta esittävien toiveiden mukaisesti, jolloin sarja oli tavallaan jollakin tasolla jopa interaktiivinen.


title: Loikan vuoksi

text: Juha Kouvalainen lopetti Loikan vuoksi sarjakuvan 2004.


title: Dian Fossey

text: Dian Fossey (16. tammikuuta 1932 – 26. joulukuuta 1985) oli yhdysvaltalainen etologi, joka tuli tunnetuksi gorillalaumojen parissa tekemästään kenttätyöstä. Hän tarkkaili niitä vuosien ajan päivittäin Ruandan vuorimetsissä. Työhön häntä rohkaisi tunnettu paleontologi Louis Leakey.


title: Dian Fossey

text: Fossey teki gorillojen parissa samantapaista työtä kuin Jane Goodall simpanssien parissa. Molemmat tarkkailivat isoja apinoita niiden luontaisessa elinympäristössä.


title: Dian Fossey

text: Fosseyn teki kansainvälisesti tunnetuksi elokuva "Sumuisten vuorten gorillat" (1988), jossa häntä esittää Sigourney Weaver.


title: Dian Fossey

text: Fossey murhattiin 26. joulukuuta 1985, ja hänet haudattiin Karisokeen lähelle mökkiänsä, gorillojen viereen.


title: Piranshahr

text: Piranshahr tai Piranshar (, ) on Iranin Länsi-Azerbaidžanin provinssissa sijaitseva kaupunki ja samannimisen piirikunnan pääkaupunki.


title: Piranshahr

text: Kaupunki sijaitsee Urmiajärven lounaisipuolella lähellä Irakin rajaa noin 1 300 metrin korkeudessa. Suurin osa asukkaista kuuluu kurdeihin.


title: Piranshahr

text: Kaupungin väkiluku on kehittynyt seuraavasti: 25 454 (1996), 33 805 (2001), 58 177 (2006) ja 69 049 asukasta (2011). 138.864 (2017)


title: Piranshahr

text: Piranshahr on Mukrianin alueen keskus.


title: Piranshahr

text: Piranshahr on yksi Iranin vanhimmista kaupungeista ja sen perustukset ovat peräisin Iranin preislamiselta aikakaudelta ja Meedian valtakunnan syntymisestä.


title: Piranshahr

text: Farsin kieli on Iranin virallinen kieli. Piranshahrissa jokainen lukutaitoinen henkilö osaa kommunikoida farsin kielellä. Lukutaitoisuusaste on 97 %.


title: Piranshahr

text: Piranshahrin kaupunki tuottaa täyden valikoiman yli 100 erilaista graniittimateriaalia eri väreissä ja tekstuureissa. Piranshahrin graniittien laatu ja kauneus ovat yksi maailman tunnetuimmista.


title: Paljumelonta

text: Paljumelonta (, ) on Virosta lähtöisin oleva vesiurheilulaji ja kilpamelonta. Siinä melotaan puisissa, määrämittaisissa paljuissa kajakkimelalla viidenkymmenen metrin mittaisia ratoja, jotka sijaitsevat lähtölaiturin ja siitä 25 m:n päähän asetettujen poijujen välissä.


title: Paljumelonta

text: Kilpailuja järjestetään yksikkö- ja kaksikkopaljuissa sekä miesten ja naisten sarjoissa. Yksiköissä parhaat paljumelojat selvittävät radan alle 1,5 minuutin. Voiman ohella menestyminen vaatii hyvää tasapainoa. Taktiikkaan liittyvät mm. melonta-asennon valinta ja paljuun otettavan veden määrä. Vesi antaa tasapainoa, mutta samalla myös lisää vastusta.


title: Paljumelonta

text: Paljumelonnan ensimmäiset SM-kisat järjestettiin Kotkassa vuonna 2005. Myöhempinä vuosina kisat järjestetty elokuussa Pyhtäällä. Viron mestaruudesta on mitelty Tamsalun kunnassa sijaitsevalla Porkuni-järvellä vuoden 2001 kesästä alkaen. Näille avoimille kisoille on kaavailtu MM-statusta. Vuonna 2007 ensi kertaa miesten sarjan voitti Porkunissa suomalainen: Mikko Mäkelä Pyhtäältä. Hän uusi voittonsa myös vuosien 2008 ja 2009 kisoissa. Vuonna 2010 mestaruuden vei Ari Lyijynen Kotkasta. Suomen ja Viron välillä on käyty näytösluontoisesti myös hallimestaruuskisoja sekä viestimaaotteluita.


title: Paljumelonta

text: Paljuissa on melottu myös Japanin Iton kaupungissa jo vuodesta 1956 lukien. Mestaruudesta mitellään vuosittain heinäkuun ensimmäisenä sunnuntaina kaupungin keskustan Matsukawa-joella, joen virtaamaa hyödyntäen. Kajakkimelan sijaan kilpailijoilla on kaksi pikkumelaa eikä paljujen kokoa ole yhtenäistetty.


title: Paljumelonta

text: Italialaisen Rietin kaupungin Velino-joen kisoissa melotaan japanilaisesta lajista poiketen yhdellä yksilapaisella melalla.


title: Paljumelonta

text: Rieti ja Ito ovat paitsi Italian ja Japanin paljumelontakeskuksia, myös toistensa ystävyyskaupunkeja.


title: Äärivasemmisto

text: Äärivasemmisto on poliittisen vasemmiston radikaaleimmasta eli äärimmäisemmästä osasta käytetty nimitys, joka viittaa henkilön tai ryhmän suhteelliseen asemaan vasemmisto–oikeisto-vastakkainasettelussa. Äärivasemmistolaisuuden käsitettä vastaa nimitys vasemmistoradikalismi. Käsitettä ovat käyttäneet lähinnä vasemmiston tai sen tietyn osan vastustajat, jolloin se on saanut ensisijaisesti kielteisen merkityksen. Äärivasemmistolaisiksi on usein kutsuttu varsinkin sosialisteja, kommunisteja ja anarkisteja tai näiden ryhmien joitakin osia.


title: Äärivasemmisto

text: Äärivasemmisto ei ole yhtenäinen liike tai ideologia vaan se on osa poliittista kirjoa. Käsitteellä on eri historiallisissa konteksteissa tarkoitettu hyvinkin erilaisia ryhmiä, jotka on voitu jonkin erityispiirteensä perusteella erottaa muusta, maltillisemmasta, vasemmistosta. Äärivasemmiston vastakäsite on yhtä lailla monitulkintainen äärioikeisto.


title: Äärivasemmisto

text: Marxilaisen ja varsinkin marxilais-leniniläisen vasemmiston keskuudessa äärivasemmistolaisina on pidetty anarkisteja ja toisaalta Neuvostoliiton johtamasta kommunistisesta liikkeestä irtautuneita radikaaleja suuntauksia kuten trotskilaisia tai maolaisia. Näissä piireissä on käytetty myös käsitettä ultravasemmistolaisuus, jolla on tarkoitettu tukeutumista jyrkkään ja yhteistyökyvyttömään vallankumoukselliseen fraseologiaan. Ultravasemmistolaisena on pidetty esimerkiksi Kominternin niin sanotun kolmannen kauden (1928–1935) linjauksia, joissa sosiaalidemokraatit määriteltiin sosiaalifasisteiksi.


title: Äärivasemmisto

text:
Äärivasemmistoksi voidaan kutsua esimerkiksi Suomessakin toimivaa militanttia antifasistista liikettä.
Liike järjestää mellakoita ja hyökkäyksiä nationalistien kimppuun. Tämä toiminta oli vielä vuonna 2017 vähäisempää kuin Ruotsissa. Varisverkosto ja Takku-verkkosivustot ovat äärivasemmiston tiedotuskanavia.
Osin äärivasemmistosta kumpusivat Tampereen vuoden 2013 itsenäisyyspäivän
mellakat, joissa mellakoijat muun muassa rikkoivat ikkunoita. Niitä pidettiin merkkinä vasemmistolaisen väkivallan kasvavasta uhasta Suomessakin. Perussuomalaisten kansanedustaja Olli Immonen jätti marraskuussa 2014 eduskunnalle kyselyn siitä, miten se aikoo varautua äärivasemmiston väkivaltaan.


title: Äärivasemmisto

text:
Suojelupoliisin mukaan vuonna 2017 noin 20 prosenttia väkivaltaiseen ekstremismiin liittyvistä rikosilmoituksista koski äärivasemmistolaista radikaaliliikehdintää. Militantilla äärivasemmistolla on Suomessa vain hyvin pieni kannattajakunta. Äärivasemmisto on usein paikalla, kun äärinationalistit järjestävät puhe- ja mielenosoitustilaisuuksiaan. Äärivasemmiston uskotaan toiminnallaan radikalisoivat omaa ja äärinationalistien toimintaa väkivaltaiseen suuntaan, ja osaltaan uhkaavan myös sivullisia.
Vuonna 2016 poliisin pidättämä antifasisti pahoinpiteli poliisiautossa poliisin nippusitein sitoman Pohjoismaisen vastarintaliikkeen jäsenen, jonka kanssa hän oli tapellut itsenäisyyspäivän mielenosoituksissa.
Vuonna 2017 äärivasemmisto järjesti vastamielenosoituksen, kun Suomen vastarintaliike järjesti toimintansa kielto-oikeudenkäyntiä vastustavan mielenosoituksen. Joillain äärivasemmiston jäsenillä oli mukanaan paukkupommeja, joita he heittelivät uusnatseja ja poliiseja kohti. Ryhmittymien välille syntyi pieniä tappelun nujakoita ja sanaharkkaa.


title: Pääskyt

text: Pääskyt (Hirundinidae) on laajalle levinnyt varpuslintuheimo, johon kuuluu 20 sukua ja 84 lajia. Pääskyt eivät nimestään ja ulkonäöstään huolimatta ole läheistä sukua kiitäjille, joihin kuuluu esimerkiksi tervapääsky.


title: Pääskyt

text: Pääskyt ovat hyvin sirorakenteisia ja lyhytjalkaisia lintuja, joille on ominaista erittäin hyvä lentotaito. Niillä on kapeat, pitkät ja teräväkärkiset siivet. Ruumis on sukkulamainen ja pyrstö pitkä ja usein haarautunut. Nokka on lyhyt ja leveä ja siinä on suuri kita. Jalat ovat hyvin hennot, lyhyet ja pienikyntiset, eikä niillä pysty kunnolla kävelemään. Käsi- ja kyynärsulkia on kumpiakin yhdeksän, laitimmaiset sulat ovat muita selvästi pidempiä. Höyhenet ovat lyhyet ja vartalonmyötäiset. Ne ovat selkäpuolelta yleensä metallinkiiltoiset. Molemmat sukupuolet ovat samanvärisiä. Pääskyjen lentotaito on erittäin hyvä ja ne pystyvät tekemään pitkiäkin ruuanhaku- tai muuttomatkoja.


title: Pääskyt

text: Pääskyjä elää kaikkialla maailmassa, lukuun ottamatta napaseutuja, Uutta-Seelantia ja joitakin valtamerten pikkusaaria. Alueilla, joissa vuodenaikojen vaihtelut ovat pieniä, pääskyt vaeltavat vain vähän. Pääskyt viihtyvät hyvin ihmisten läheisyydessä ja ovat erittäin pidettyjä lintuja sekä hyödyllisiä tuholaishyönteisten hävittäjiä. Suomen pääskyt muuttavat talveksi Keski- ja Etelä-Afrikkaan. Suomessa pesii kolme lajia: haarapääsky, räystäspääsky ja törmäpääsky.


title: Pääskyt

text:
Pääskyt ovat seurallisia lintuja ja lepäilevät usein puissa, voimajohdoilla, antenneilla ja talojen katoilla. Pääskyjen laulu on pientä viserrystä. Kaikki lajit ovat hyönteissyöjiä ja pyydystävät saaliinsa lennosta. Välillä ne voivat napata paikallaan jököttävän hyönteisen, mutta hankkivat ruokansa yleensä ilmasta. Ravinto koostuu lähinnä sääskistä ja kärpäsistä. Niiden lisäksi pääskyt pyydystävät kovakuoriaisia ja muita pikkueläimiä. Pääskyt myös juovat ja peseytyvät ilmassa.
Pääskyt pesivät usein yhdyskunnissa. Ne pesivät puunkoloissa, kallionhalkeamissa, ranta- tai maatörmissä, rakennuksissa tai rakentavat pesänsä johonkin sopivaan paikkaan savesta. Useimmat pääskyt ovat hyviä pesänrakentajia. Pääskyt päällystävät pesän ulkoseinän tahmealla syljellä yhteen liimatuista savikokkareista. Eräät pääskyt kaivavat suuria käytäviä pystysuoriin jyrkänteisiin. Yhdessä pesueessa on 3–7 munaa. Haudonnasta huolehtii enimmäkseen naaras, mutta myös koiras hautoo. Jotkut lajit asettuvat valmiisiin koloihin tai tekevät risuista ja muusta kasviaineksesta pesän jyrkänteelle. Yksinkertaisia avoimia risupesiä tekee muun muassa naamiopääsky. Puupääskyt taas tekevät pesänsä tikankoloihin tai luonnon muovaamiin puunonkaloihin.


title: Mazamet

text: Mazamet on ranskalainen kaupunkikunta, joka sijaitsee Tarnin departementissa ja Midi-Pyrénées'n alueella. Kaupunki sijaitsee aivan Tarnin ja Auden departementtien rajalla, ja sieltä on sama etäisyys niin Béziers'n kuin Toulousenkin kaupunkeihin. Kaupungissa itsessään asuu yli 10 000 henkilöä, mutta kaupunkimainen alue eli agglomeraatio käsittää kaikkiaan 30 000 asukasta.


title: Mazamet

text: Kaupunkikunta sijaitsee Montagne Noiren (suom. 'Musta vuori') juurella ja sen läpi virtaavat sekä Thiré- että Arnette-joet. Joista johtuen kaupungin ilmasto on kohtuullisen kostea, mutta kuitenkin leuto. Toisaalta Mazamet’n kaupungin ympäristössä on runsaasti järviä, jotka mahdollistavat monipuolisen vapaa-ajan viettämisen. Myös luonnolla ja eritoten Mustalla vuorella on oma osuutensa ihmisten elämässä. Orbiel-joki saa alkunsa kaupungin alueella sijaitsevalta Montaud-vuorenhuipulta.


title: Mazamet

text: Mazamet’n maine luotiin Tarnissa yli 150 vuotta sitten ja tämän maineen varassa saatettiin elää aina 1980-luvulle asti. Kaupunki poikkesi muista vastaavista, koska 1800-luvun keskivaiheilla siitä muodostui alueen kaupallinen ja teollinen keskus, vaikka kaupungin maantieteellinen asema ei suinkaan ollut toiminnoille suotuisa.


title: Mazamet

text: Mazamet’n kaupungissa luotiin teollisuus, joka perustui villan erottamiseen lampaiden nahoista, ja tämä puolestaan johti tiiviiden kauppasuhteiden solmimiseen eri puolille maailmaa, kuten Argentiinaan, Australiaan, Etelä-Afrikkaan, Uruguayhin, Uusi-Seelantiin sekä kaikkialle Eurooppaan. Toisaalta tämän teollisuuden sivutuotteena, joskin huomattavasti pienemmässä määrin, syntyi kaupunkiin myös nahkojen parkitsemiseen erikoistunutta teollisuutta. Nykyään tämä kansainvälinen toiminta ja sen laajuus ovat vain osa historiaa, mutta kuitenkin kaupungissa näkyy yhä asukkaiden halu ja kyky etsiä uusia innovaatioiden kohteita. Tällaisia uusia toimialoja on löydetty tarkkuutta vaativista mekaanisista töistä, kuten hammasproteeseista ja uudesta teknologiasta. Myös elintarviketeollisuus on voimistunut kaupungissa.


title: Mazamet

text: Nykyisin ainakin Ranskassa tunnetuimmat kaupungissa syntyneet ovat veljekset Laurent Jalabert (s. 1969) sekä Nicolas Jalabert (s. 1973), jotka ovat molemmat useita kilpailuja voittaneita maantiepyöräilijöitä.


title: Ceylonin tee

text: Ceylonin tee on mustaa teetä, jota tuotetaan Ceylonin saarella eli Sri Lankassa.


title: Ceylonin tee

text: Teenviljely sai alkunsa Ceylonilla 1800-luvun jälkipuoliskolla, kun kasvitauti oli tuhonnut suurimman osan Ceylonin kahviviljelmistä. Teetuotanto syntyi täydentämään Ison-Britannian kasvavaa teen kulutusta, osittain koska Britannia halusi tulla riippumattomaksi teekaupasta Kiinan kanssa.


title: Ceylonin tee

text: Ceylonin tee luokitetaan matalalla kasvaneeseen (low grown, merenpinnasta 550 metriin), keskikorkeaan (medium grown, 550–1 050 m) ja parhaaseen eli korkealla kasvaneeseen (high grown, yli 1 050 m). Ehkä kaikkein tunnetuin Sri Lankan eri teealueiden tee on "Ceylon Nuwara Eliya", joka on peräisin maan korkeimmalta teealueelta ja jonka luonnehditaan poikkeavan maultaan muusta Ceylonin teestä jo Orange Pekoe -laatuisenakin. Muita kuuluisia korkealla kasvaneita ovat "Ceylon Uva" ja "Ceylon Dimbula".


title: Ceylonin tee

text: Suurin osa Ceylonin teestä kuitenkin käytetään Ceylon-teesekoituksiin, joissa tee tulee useilta eri teetiloilta, tai osana English Breakfast -teetä tai muita vastaavia sekoituksia. B.O.P.-laatuinen tai useammin CTC-menetelmällä valmistettu tee pakataan teepusseihin, joiden vahva annostus perustuu olettamukseen, että tämä heikompilaatuinen tee juodaan joko maidon tai sitruunan kera.


title: Suomen vapaa katolinen kirkko

text:
Suomen vapaa katolinen kirkko on vuonna 1927 perustettu synkretistinen teosofinen yhteisö, johon kuuluu noin 140 jäsentä.
Kirkko järjestäytyi uskonnolliseksi yhdyskunnaksi paria vuotta myöhemmin, 1929. Toimintaa on Helsingissä, Jyväskylässä, Matkussa, Porissa, Turussa ja Tampereella. Suomen aluepiispana toimii Gunnar Lindberg. Kirkossa on hänen lisäkseen yksi piispa ja neljä pappia.


title: Suomen vapaa katolinen kirkko

text: Kirkko julkaisi lehteä "Vapaa Katolinen Kirkko", joka ilmestyi 1935-2010. Nykyään se ilmestyy vain sähköisesti.


title: Suomen vapaa katolinen kirkko

text: Kirkon juuret ovat teosofisessa liikkeessä, ja kirkon opetuksiin kuuluvat esimerkiksi karman eli syyn ja seurauksen laki ja jälleensyntymisoppi. Jumala ilmenee kirkon mukaan kolminaisuutena, Isänä, Poikana ja Pyhänä Henkenä. Toisaalta Jumala nähdään myös osin panteistisena ja kaiken alkusyynä, josta koko elämä virtaa. Kaiken olevan päämääränä on kirkon näkemyksen mukaan viimein palata takaisin jumaluuteen. Kirkko pitää kaikkia suuria maailmanuskontoja tasavertaisina teinä Jumalan luo.


title: Suomen vapaa katolinen kirkko

text: Vapaa katolinen kirkko korostaa jumalanpalveluselämän, kirkollisten toimitusten ja myös kirkon viran merkitystä. Uskonkysymyksissä se sen sijaan antaa jäsenilleen hyvin suuren vapauden ajatella itsenäisesti. Perinteisen teosofian tapaan se korostaa jäsentensä omantunnon- ja ajatuksenvapautta, myös uskonnollisissa kysymyksissä. Vapaan katolisen kirkon jumalanpalvelusmenot perustuvat katolisen kirkon liturgiaan, mutta niistä on poistettu Vapaalle katoliselle kirkolle vieraat ajatukset, kuten ajatus ihmisen syntisyydestä ja Jeesuksen kuoleman synnitsovittavasta voimasta.


title: Suomen vapaa katolinen kirkko

text: Vapaalla katolisella kirkolla on katolisen kirkon tapaan seitsemän pyhää toimitusta eli sakramenttia: kaste, konfirmaatio, ehtoollinen, rippi, avioliittoon vihkiminen, papiksivihkiminen ja sairaiden voitelu. Vapaa katolinen kirkko katsoo säilyttäneensä piispojensa ja pappiensa apostolisen suksession Utrechtin vanhakatolisen kirkon kautta, jossa sen ensimmäiset viranhaltijat kuten Charles Webster Leadbeater saivat pappisvihkimyksensä.


title: Suomen vapaa katolinen kirkko

text: Vapaa katolinen kirkko katsoo opetuksensa perustuvan kolmeen lähteeseen: kirkolliseen traditioon, josta Raamattu muodostaa vain osan, kristittyjen kokemuksiin sekä auktoriteettiin. Viimeksi mainittu ei niinkään viittaa kirkon opettajien auktoriteettiin, vaan hengellisten johtajien saamaan innoitukseen ja inspiraatioon.


title: Peace Cup

text: Peace Cup on Etelä-Koreassa pelattava jalkapallon seurajoukkueiden harjoitusturnaus. Vuonna 2009 se järjestettiin neljännen kerran. Aiemmat vuodet ovat olleet 2003, 2005 ja 2007. Turnaus pelattiin kolmella ensimmäisellä kerralla kahdessa lohkossa, joissa kummassakin on neljä joukkuetta. Vuonna 2009 lohkoja oli 4 ja joukkueita 12. 2007 turnauksen voitti ranskalainen Lyon, joka kukisti finaalissa Boltonin. Boltonin maalivahtina toimi turnauksessa suomalainen Jussi Jääskeläinen.


Peace Cup


title: Peace Cup

text: Lohko AGroup B2005


title: Peace Cup

text: Lohko ALohko B2007


title: Peace Cup

text: Lohko ALohko B


title: Enkeeya

text: Enkeeya on maasaiden rituaali kuolleille. Perinteisesti kuolleita ensin surraan yhdessä koko kylän kanssa, jonka jälkeen ruumis jätetään villieläinten syötäväksi. Nykyään kristinuskon ja islamin yleistyttyä myös maasaiden keskuudessa, kuolleet yleensä haudataan pienimuotoisten "hautajaisten" myötä, niin kuin länsimaissa. Haudan päälle tai läheisyyteen ei kuitenkaan jätetä minkäänlaisia tunnuksia tai merkkejä.


title: Kruunuerakkohaukka

text: Kruunuerakkohaukka ("Buteogallus coronatus") on eteläamerikkalainen päiväpetolintu. Lajin nimesi Louis Jean Pierre Vieillot 1817. Se luokiteltiin aiemmin erakkohaukkojen sukuun ("Harpyhaliaetus"), mutta molekyylitutkimusten perusteella se kuuluu luhtahaukkojen suvun neljä lajia käsittävään kladiin.


title: Kruunuerakkohaukka

text: Linnun pituus on 75–85 cm, naaraan ollessa hieman koirasta kookkaamman. Lintu voi painaa 3 kg. Kookas haukka, jolla on lyhyt pyrstö ja pitkät jalat. Höyhenpuku on pääosin tummanruskea, tummassa pyrstössä on vaalea poikkiraita ja koivet ovat keltaiset. Päälaella on töyhtö. Nuoren linnun vaalea vatsapuoli on tummaviiruinen ja höyhenpuku on kauttaaltaan vaaleampi kuin vanhan linnun. Laji voi elää 40-vuotiaaksi.


title: Kruunuerakkohaukka

text: Kruunuerakkohaukka istuskelee mielellään pylväiden, aidantolppien tms. nokassa vaanien saalista. Se vaikuttaa kömpelöltä mutta on kuitenkin tehokas saalistaja.


title: Kruunuerakkohaukka

text: Erakkohaukkoja on 2 lajia, tämän lajin lisäksi erakkohaukka ("H. solitarius").


title: Kruunuerakkohaukka

text: Laji asuttaa Etelä-Amerikan keskiosia Andien itäpuolella Boliviassa, Brasiliassa, Argentiinassa ja Paraguayssa. Uruguaysta laji on mahdollisesti kuollut sukupuuttoon. Laji on uhanalainen, vaarantunut. Vähenemisen syistä ei olla täysin selvillä, mutta ainakin paikalliset maanviljelijät ja karjankasvattajat ampuvat niitä. Tappaminen on vähentynyt viime vuosikymmeninä.


title: Kruunuerakkohaukka

text: Avoimet ja harvakasvuiset metsät sekä pampa.


title: Kruunuerakkohaukka

text: Naaras munii vain yhden munan.


title: Kruunuerakkohaukka

text: Pyydystää saaliikseen nisäkkäitä, pääasiassa jyrsijöitä ja jäniseläimiä, sekä lintuja, kaloja ja todennäköisesti myös käärmeitä.


title: Rut Bryk

text: Linnea Rut Bryk (18. lokakuuta 1916 Tukholma – 14. marraskuuta 1999 Helsinki) oli suomalainen keraamikko. Häntä pidetään yhtenä Suomen modernin keramiikkataiteen keskeisistä uudistajista.


title: Rut Bryk

text: Bryk opiskeli Taideteollisessa keskuskoulussa Helsingissä vuosina 1936–1939 ja aloitti vuonna 1942 työskentelyn Helsingissä Arabian tehtaiden taideosastolla, jossa hän sai oppia muun muassa Birger Kaipiaiselta. Brykin varhaistuotantoon kuuluu graafisia suunnitelmia, kuten kortteja ja kirjankansia, sekä keramiikkaesineitä, kuten värikkäitä astioita, tarjottimia ja koruja. Aiheet olivat esittäviä, usein naivistisen runollisia ja hehkuvan värikylläisiä. 1960-luvulta eteenpäin hän ryhtyi toteuttamaan teoksiaan yksittäisistä pienistä kaakeleista, lasitetuista keramiikkamoduuleista, joita hän sommitteli mosaiikinomaisesti suuriksi reliefeiksi. Lisäksi Brykin tuotantoon kuuluvat Vaasan Puuvilla Osakeyhtiölle ja Finlaysonille 1960-luvulla suunnitellut Seita-tekstiilit sekä pintakuvioinnit Tapio Wirkkalan suunnittelemiin astiastoihin Winterreise Polygon ja Cumulus Century.


title: Rut Bryk

text: Suomessa Brykin tunnetuimpia monumentaaliteoksia ovat ”Kaupunki auringossa” (1975) Helsingin kaupungintalon ala-aulan portaikossa sekä seitsemänpaneelinen reliefiseinä "Jäävirta" (1987–1991) tasavallan presidentin virka-asunnossa Mäntyniemessä.


title: Rut Bryk

text: Bryk oli naimisissa Tapio Wirkkalan kanssa. He saivat kaksi lasta: Sami Wirkkala (s. 1948) ja Maaria Wirkkala (s. 1954). Sami on sisustusarkkitehti ja Maaria nykytaiteilija. Taiteilijaparin perintöä vaalii Tapio Wirkkala Rut Bryk Säätiö, joka talletti vuonna 2011 hallussaan olevan kokoelman Espoon modernin taiteen museo Emmaan. Kokoelmasta on pysyvä pienoisnäyttely näyttelykeskus Weegeessä.


title: Rut Bryk

text: Suomessa Rut Bryk on palkittu vuonna Pro Finlandia -mitalilla vuonna 1962 ja Valtion taideteollisuuspalkinnolla vuonna 1974. Hänelle on myönnetty Suomen Valkoisen Ruusun I luokan Ritarimerkki vuonna 1982 ja filosofian tohtori h.c. -arvonimi Helsingin yliopistoon vuonna 1994.


title: Rut Bryk

text: Bryk kuoli Helsingissä vuonna 1999. Hän oli kuollessaan 83-vuotias. Bryk on haudattu Helsinkiin Hietaniemen hautausmaan Taiteilijainmäelle samaan hautaan puolisonsa Tapio Wirkkalan kanssa.


title: Rut Bryk

text: Rut Brykin veli oli diplomi-insinööri ja Outokumpu Oy:n toimitusjohtaja, vuorineuvos Petri Bryk. Heidän isänsä oli kirjailija, taidemaalari ja hyönteistutkija Felix Bryk ja äiti Aino o. s. Mäkinen.


title: Omniva

text: Omniva, aiemmin Eesti Post, on Viron valtion omistuksessa oleva postijärjestelmä. Sen pääkonttori sijaitsee Tallinnassa. Nimi "Omniva" otettiin käyttöön kesäkuussa 2014.


title: Kurt Wallander

text: Kurt Wallander on ruotsalaisen kirjailijan Henning Mankellin luoma hahmo, joka esiintyy sekä kirjoissa että elokuvissa. Ensimmäinen Wallander-romaani ilmestyi vuonna 1991. Wallander-kirjojen ja -elokuvien tapahtumapaikoista Ystadissa on tullut turistinähtävyyksiä. Kurtin tytär Linda Wallander on myös poliisi.


title: Kurt Wallander

text: Kurt Wallanderista kertovia kirjoja on kymmenen, ja niitä on käännetty useille kielille. Varsinkin myöhemmät romaanit kohosivat heti myyntilistojen kärkeen.


title: Kurt Wallander

text: Kurt Wallander on syntynyt 30. tammikuuta 1947. Hän on kirjasarjan alussa keski-ikäinen rikoskomisario, joka on hiljattain eronnut vaimostaan, vieraantunut tyttärestään, laiminlyö terveyttään, kinaa isänsä kanssa ja epätoivoisesti etsii uutta naisystävää. Hänellä on ongelmia perheensä, työtovereiden ja itsensä kanssa. Oopperasta pitävä Wallander työskentelee Ystadin pikkukaupungissa. Hän asui pitkään kaupungin keskustassa osoitteessa Mariagatan 10.


title: Kurt Wallander

text: Henning Mankellin oli tarkoitus lopettaa Kurt Wallander -kirjat vuonna 1999 ilmestyneeseen novellikokoelmaan "Pyramidi", mutta vuonna 2009 hän pyörsi päätöksensä ja kirjoitti vielä teoksen "Rauhaton mies". Kirjassa "Ennen routaa" pääosassa on Kurt Wallanderin tytär Linda Wallander. Vuonna 2013 julkaistiin ruotsiksi ja suomeksi pienoisromaani "Haudattu", joka oli aiemmin julkaistu vain hollanniksi.


title: Kurt Wallander

text: Kurt Wallander esiintyy myös kirjailija Jan Guilloun kirjassa "En medborgare höjd över varje misstanke".


title: Kurt Wallander

text: Wallander-kirjoista on tehty elokuvia ja televisiosarjoja. Kahdeksan ensimmäistä romaania on kuvattu Ruotsissa vuosina 1995–2006. Niiden pääosan esittäjänä on Rolf Lassgård, joka esittää Wallanderia myös 2007 tehdyssä elokuvassa "Pyramidi". Elokuvia on esitetty Suomen televisiossa, esimerkiksi MTV3-kanavalla vuonna 2013.


title: Kurt Wallander

text: Linda Wallander -kirjaan perustuva elokuva "" sai ensi-iltansa Suomessa 2005. Se on ensimmäinen osa 32-osaisesta Wallander-sarjasta, jossa Wallanderia esittää Krister Henriksson ja jonka elokuvat perustuvat Mankellin suunnittelemiin juoniin. Elokuvassa "Kosto" Wallander muuttaa omakotitaloon meren rannalle.


title: Kurt Wallander

text: Wallander-kirjojen pohjalta on tehty yhdeksän englanninkielistä televisioelokuvaa, joissa Wallanderia esittää Kenneth Branagh. Branagh pyysi itse päästä Wallanderin rooliin, koska pitää Wallander-kirjoista.


title: Kurt Wallander

text: Guillou ja Mankell käsikirjoittivat yhdessä televisiosarjan "Talisman", jossa Wallanderkin on mukana. Häntä näyttelee Lennart Jähkel.


title: Einoto

text: Einoto on maasaiden nimitys syntymälle. Maasait uskovat eräänlaiseen uudelleensyntymiseen. Vanhan kuollessa hän odottaa noin 100 vuotta jonka jälkeen sielu syntyy uudelleen samaan sukuun.


title: Einoto

text:
Synnytyksessä mukana on aina vanhempi samaan sukuun kuuluva nainen. Synnytyksessä hän puhuu itselleen ääneen saman suvun kuolleita henkilöitä. Oikean nimen sanoessaan lapsi syntyy.
Maasai kulttuurissa osa heimoista uskoo noituuteen, ja jos lapsen epäillään olevan avioliiton ulkopuolinen, pitää miehen tappaa hänet, jotta suvussa ei eläisi noitaa.


title: Aberdeen (täsmennyssivu)

text: Aberdeen voi tarkoittaa:


title: Aberdeen (täsmennyssivu)

text: Kanadassa:


title: Antônio Carlos Magalhães

text: Antônio Carlos Magalhães (4. syyskuuta 1927 – 20. heinäkuuta 2007) oli brasilialainen poliitikko. Hän oli yksi maan tunnetuimmista ja pitkäaikaisimmista poliittisista johtajista. Magalhães toimi Bahian osavaltion kuvernöörinä kolmena kautena ja istui Bahian edustajana Brasilian senaatissa samoin kolmena kautena.


title: Antônio Carlos Magalhães

text: Magalhães syntyi vuonna 1927 Salvadorissa, Bahiassa, ja opiskeli nuorena lääkäriksi. Hän aloitti poliittisen uransa 27-vuotiaana Brasilian silloisen presidentin Juscelino Kubitschekin suojeluksessa ensin kongressin alahuoneessa, josta hän siirtyi vuonna 1964 alkaneen 21-vuotisen sotilasdiktatuurin ajaksi Bahian kuvernööriksi. 1980-luvulla Magalhães toimi maan viestintäministerinä ja myöhemmin oikeistolaisen Liberal Front Party (nyk. "Democratas") -puolueen johtajana ja senaatin puheenjohtajana. Vaaliskandaalin johdosta hän joutui eroamaan vuonna 2001, mutta hänet valittiin seuraavissa vaaleissa takaisin senaattiin. Magalhães oli naimisissa, hänellä oli kaksi lasta ja lapsenlapsia; yksi lapsenlapsista, hänen kaimansa Antônio Carlos Magalhães, on myös mukana politiikassa. Magalhães kuoli 79-vuotiaana monielinvaurioon São Paulossa 20. heinäkuuta 2007.


title: Ajoksen ratapiha

text: Ajoksen liikennepaikka () on Kemin kaupungissa Ajoksen satamassa sijaitseva Suomen rataverkkoon kuuluva rautatieliikennepaikka. Liikennepaikka sijaitsee kymmenen kilometrin päässä Kemin rautatieasemalta, ja se on Ajoksen satamaradan eteläinen päätepiste. Liikenne Ajoksen liikennepaikalla sekä Ajoksen satamaradalla hoidetaan vaihtotyönä. Liikennepaikalla ei ole asemarakennusta.


title: Ajoksen ratapiha

text: Ajoksen liikennepaikka käsittää ratakilometrillä 862,3 sijaitsevan Stora Enson kuorimolle johtavan raiteen erkanemisvaihteen, ratakilometrillä 864,0 sijaitsevan Rivinkarin ratapihan, ratakilometrillä 866,1 sijaitsevan yksityisraiteiston erkanemisvaihteen sekä ratakilometrillä 866,7 sijaitsevan Tuomilahden ratapihan. Liikennepaikkaan kuuluvaksi voidaan laskea myös Kemin sataman raiteisto, joka ei kuitenkaan ole Liikenneviraston hallinnassa: raja on ratakilometrillä 867,1 Tuomilahden ratapihan eteläpäässä. Samaa kilometrilukemaa käytetään Ajoksen liikennepaikan sijaintitietona Liikennevirasto rautatieliikennepaikkojen luettelossa.


title: Me tulemme taas

text: Me tulemme taas (1953) on Armand Lohikosken ohjaama romanttinen viihde-elokuva, joka jatkaa suomalaista tukkilaiselokuvaperinnettä. Se oli Lohikosken ensimmäinen ohjaustyö. Kriitikoiden arvosteluista huolimatta elokuva oli aikoinaan elokuvateattereissa hyvin suosittu.


title: Me tulemme taas

text: Elokuva kertoo vanhan ja nuorten tukkilaisten romantiikasta Katri Karkelan (Anneli Sauli ensimmäisessä elokuvaroolissaan), Leski-Kaisan (Siiri Angerkoski) ja hänen tyttärensä kanssa. Rakkaussuhteiden lisäksi Katrin isä, talollinen Konsta Karkela, havittelee myllyä ja sen maita. Elokuvassa kuvataan muutakin tukkilaiselämää, esimerkiksi Reetrikin (Masa Niemi) ja Valfriitin tempauksia. Toivo Kärjen musiikki on elokuvassa keskeisessä asemassa.


title: Me tulemme taas

text: Kuvauksissa Tapio Rautavaara joutui todelliseen vaaraan, kun hänen jalkansa juuttui kiinni tukkisumaa purettaessa


title: Me tulemme taas

text: Aikalaiskriitikoiden näkemys tiivistyy Juha Nevalaisen ("Ilta-Sanomat") arviossa, jossa hän suomii Helismaan käsikirjoitusta, mutta antaa kiitoksen ohjaajalle. Myös Jörn Donnerin ("Vapaa Sana") mukaan Lohikoski ”pelastaa surullisen aiheen säädylliselle tasolle”.


title: Alva Garbo

text: Alva Garbo (oik. Alva Maria Gustafsson) (s. 20. syyskuuta 1903 Tukholma – 21. huhtikuuta 1926 Tukholma) oli ruotsalainen näyttelijänalku. Hänen siskonsa oli näyttelijä Greta Garbo.


title: Alva Garbo

text: Alva näytteli kahdessa elokuvassa ja hänestä oli tulossa kuuluisa näyttelijä. Hän kuitenkin kuoli syöpään vain 22-vuotiaana.


title: Peltisakset

text: Peltisakset on työkalu, jolla leikataan peltiä. Peltisakset ovat tavanomaisia saksia jykevämpiteräiset, ja niissä on paksummat varret. Osa niistä muistuttaa ulkonäöltään saksia silmukkapäisine varsineen, toiset mallit taas ovat pihtien kaltaisia. Pellin leikkaamiseen peltisaksilla vaaditaan vain hieman enemmän voimaa, kuin jos tavallisilla saksilla leikkaisi paperia. Peltisaksia käyttävät esimerkiksi peltisepät pienissä peltitöissä. Isommat työkappaleet paloitellaan kiinteällä mekaanisella leikkurilla tai sähkökäyttöisellä kuviosahalla. Peltisaksia käytetään myös askartelussa ja taidekäsitöissä. Niitä valmistetaan sekä vasemmalta että oikealta leikkaavina, suora- tai kaarevateräisinä.


title: Loro Boriçi Stadion

text: Loro-Boriçi on monikäyttöinen stadion Shkodërissa, Albaniassa. Nykyisin stadionilla pidetään pääasiassa jalkapallo-otteluita ja se on shkodëriläisen jalkapalloseura KS Vllaznia Shkodërin kotikenttä. Stadionille mahtuu 16 000 katsojaa ja se on rakennettu uudelleen vuonna 2001. Stadion on nimetty Loro Boriçin, entisen albanialaisen jalkapalloilijan kunniaksi. Boriçi oli kaikkein kuuluisimmillaan 1940- ja 1950-luvuilla.


title: Alaskanmeriharakka

text: Alaskanmeriharakka ("Haematopus bachmani") on pohjoisamerikkalainen kahlaaja. Lajin nimesi John James Audubon ystävänsä John Bachmanin mukaan vuonna 1838.


title: Alaskanmeriharakka

text: Linnun pituus on noin 38 cm eli se on hieman meriharakkaa pienempi. Höyhenpuku on musta, nokka, silmärengas ja jalat ovat punaiset ja silmä keltainen. Äänet ovat hyvin voimakkaita ja laji metelöi myös öisin. Pohjoisimpien populaatioiden puku on mustin, eteläisempien tumman harmaa. Nuoren linnun puku on ruskeasävyinen ja sen nokan kärki on tumma.


title: Alaskanmeriharakka

text: Laji esiintyy Pohjois-Amerikan länsirannikolla Aleuteilta Alaskasta Kalifornian niemimaalle. Puolet pesivästä kannasta pesii Alaskassa ja lähes puolet Brittiläisessä Kolumbiassa. Etelämpänä pesii joitakin satoja pareja. Maailman populaatio on kooltaan 8 900–11 000 yksilöä. Laji ei ole uhanalainen vähäisestä lukumäärästä huolimatta.


title: Alaskanmeriharakka

text: Kallioiset rannat Tyynenmeren rannikolla. Pesii pääasiassa saarilla ja riutoilla. Pohjoiset populaatiot ovat ilmeisesti lyhyen matkan muuttolintuja. Muuttaa perhekunnittain.


title: Alaskanmeriharakka

text: Alaskanmeriharakka pesii yksittäisparein ja puolustaa kiivaasti reviiriään. Pesä on lähellä vesirajaa ja on tavallisesti vain kuoppa maassa tai simpukankuorikasassa, mutta on joskus rakennettu ruohoista ja risuista. 2 tai 3 munaa munitaan touko-kesäkuussa. Molemmat puolisot hautovat ja poikaset kuoriutuvat 26–28 päivän kuluttua. Poikaset ovat pesäpakoisia ja seuraavat emojaan jo muutaman päivän ikäisinä. Matalilla rannoilla ja riutoilla pesivät emot kuljettavat poikasia heti mukanaan ravinnon etsinnässä, mutta jyrkillä kalliorannoilla pesivät parit joutuvat aluksi tuomaan poikasille ruokaa. Matalilla rannoilla pesivillä pareilla on parempi poikastuotto kuin jyrkkien rantojen asukkailla. Poikaset ovat lentokykyisiä noin 40 päivän ikäisinä. Alaskanmeriharakat pesivät ensimmäisen kerran todennäköisesti 3-vuotiaina.


title: Alaskanmeriharakka

text: Ruokailee vesirajassa syöden simpukoita, ostereita, etanoita ja muita nilviäisiä. Nuoret linnut oppivat simpukoiden avaamisen emoiltaan ja seuraavat näitä jopa vuoden verran. Syövät myös muita selkärangattomia, kuten rapuja.


title: Reel 2 Real

text: Reel 2 Real oli vuosina 1992–1996 toiminut yhdysvaltalainen house-musiikkia tekevä duo. Duo käytti myös kappaleissaan vaikutteita rap- ja reggaemusiikista.


title: Reel 2 Real

text: Yhtyeen tunnetuimpana kappaleena pidetään vuonna 1994 julkaistua "I Like To Move It", joka tuli maailmanlaajuisesti tunnetuksi.


title: Kill Hannah

text: Kill Hannah (KH) on yhdysvaltalainen vaihtoehtorockia soittava yhtye. Sen on perustanut vuonna 1994 laulaja Matt Devine Chicagossa, Illinoisissa. Yhtye on julkaissut seitsemän albumia ja bändin levy-yhtiönä toimii Roadrunner Records.


title: Kill Hannah

text: Yhtye oli Suomessa Aidenin lämmittelijäbändinä sekä on myös esiintynyt Tampereen Pakkahuoneella ja Helsingin Nosturissa vuonna 2008. Visuaalisesti näyttävä yhtye on esiintynyt lämmittelijänä myös mm. HIM:n USA:n kiertueella, sekä soittanut klubikeikoilla yhdessä The Rasmuksen kanssa.


title: Pertti Nieminen (näyttelijä)

text: Pertti Nieminen (3. toukokuuta 1939 Halikko – 28. elokuuta 2007 Vihti) oli suomalainen näyttelijä.


title: Pertti Nieminen (näyttelijä)

text: Nieminen toimi aikuisikänsä ensimmäiset vuodet kauppiaana Salossa. Muutettuaan 1970-luvulla Nummelaan hän työskenteli isännöitsijänä, ja osallistui paikalliseen teatteritoimintaan.


title: Pertti Nieminen (näyttelijä)

text: Hän toimi pitkään Vihdin teatterin hallituksessa, ja vastasi lähes yksin myös teatterin markkinoinnista.


title: Pertti Nieminen (näyttelijä)

text: Nieminen näytteli myös televisio-ohjelmissa ja elokuvissa sekä toimi juontajana eri tapahtumissa. Hän esitti myös ääninäytteli Golden Voicen jälkiäänittämissä piirrossarjoissa ja -elokuvissa. Hän toimi yhtiön puheenjohtajana vuosina 1989–2007.


title: Pertti Nieminen (näyttelijä)

text: Hänellä oli lähes vuosittain rooli Vihdin kesäteatterissa ja usein talvinäytelmissäkin. Jos ei ollut roolia, hän osallistui muun muassa lavasteiden hankintaan.


title: Pertti Nieminen (näyttelijä)

text: Vihdin seurakunnan kanssa toteutettu Vihti 500 -juhlallisuuksiin liittyvä produktio "Vuosisadat vierivät" sai paljon kiitosta suurelta osin Niemisen roolityön ansiosta. Sen toinen esitys jäi Niemisen viimeiseksi. Nieminen menehtyi sydänkohtaukseen kesken esityksen Vihdin kesäteatterissa.


title: Pete Burns

text: Peter ”Pete” Jozzeppi Burns (5. elokuuta 1959 – 23. lokakuuta 2016) oli englantilainen laulaja-lauluntekijä ja Dead or Alive -yhtyeen keulakuva. Yhtyeen isoin hitti on ”You Spin Me Round (Like a Record)” alun perin vuodelta 1984. Hänen isänsä oli englantilainen ja äiti oli kotoisin Heidelbergistä, Saksasta.


title: Pete Burns

text: Pete Burns esiintyi sittemmin muun muassa Englannin "Celebrity Big Brotherissa" vuonna 2006 ja plastiikkakirurgian vaaroista kertovassa televisiosarjassa. Hänelle itselleen tehtiin kymmeniä kosmeettisia leikkauksia. Hänen huulensa aiottiin amputoida niiden alettua märkiä, mutta ne pystyttiin pelastamaan Italiassa tehdyissä korjausleikkauksissa. Nämä leikkaukset maksoivat niin paljon, että hän joutui myymään talonsa ja käyttämään kaikki levymyynnistä saamansa rahat.


title: Pete Burns

text: Burns kuoli 23. lokakuuta 2016 sydänkohtaukseen 57-vuotiaana.


title: Riikintaaleri

text: Riikintaaleri on Ruotsissa 1500–1800-luvuilla käytössä ollut rahayksikkö. Nimitys riikintaaleri ("riksdaler") tulee ruotsin sanasta "rik", valtakunta ja rahayksikön nimestä "taaleri".


title: Riikintaaleri

text: Ensimmäiset taalerit lyötiin Kustaa Vaasan valtakaudella vuonna 1534. Nimitys "riksdaler" otettiin käyttöön saksalaisen esikuvan (Reichstaler) mukaisesti vuonna 1604. Alkuperäisten riikintaalerien hopeapitoisuus oli korkea, joten ne eivät kiertäneet, vaan niitä varastoitiin arvometallina. Taalerin tilalle tuli vähemmän hopeaa sisältävä taalerin hopeakolikko ("daler silvermynt"). Vuodesta 1624 lähtien otettiin hopeavarojen vähenemisen takia käyttöön kuparitaaleri, joka oli vastaavaa hopearahaa painavampi.


title: Riikintaaleri

text: Kustaa III uudisti Ruotsin rahajärjestelmän vuonna 1777. Hopeapitoisuudeltaan vakioitu riikintaaleri jakautui 48 killinkiin ("skilling") ja killinki edelleen 12 runstykkiin ("rundstycke", suom. kirjaimellisesti ”pyörylä”). Rahanvaihdossa tapahtui 50 prosentin devalvaatio.


title: Riikintaaleri

text: Riikintaalerit korvattiin kruunuilla vuonna 1873 suhteessa 1:1.


Parhaiden äänitehosteiden Oscar-palkinto on Yhdysvaltain elokuva-akatemian joka vuosi jakama palkinto edellisvuoden parhaille äänitehosteille. Palkinto on jaettu vuodesta 1963 alkaen.


title: J. Lindeberg

text: J. Lindeberg (lyh. JL) on ruotsalaisen muotisuunnittelija Johan Lindebergin vuonna 1996 perustama vaateyritys.


title: J. Lindeberg

text: Yrityksen pääkonttori sijaitsee Tukholmassa, Ruotsissa ja sen jakeluverkosto kattaa yli 35 maata ympäri maailman. Yrityksen valikoima koostuu muoti-, golf-, laskettelu- ja treenivaatteista.


title: J. Lindeberg

text: Johan Lindebrg perusti vaatemerkin vuonna 1996 ja ennen sitä hän toimi markkinointijohtajana italialaiselle Diesel-farkkubrändille. Hän kyllästyi suuren yrityksen hitauteen uudistua ja päätti aloittaa oman yritystoiminnan.


title: J. Lindeberg

text: Ensimmäinen designmallisto J. Lindeberg -brändille oli nimeltään 21th Century Lifestyle, ja se piti sisällään muoti- ja golfvaatteita miehille. Golfmalliston kehittelyssä oli mukana golfpelaaja Jesper Parnevik, ja mallistot nousivat ammattipelaajien tietoisuuteen. Vuonna 2002 esiteltiin ensimmäinen naisten mallisto sekä lasketteluvaatemallisto, jonka mainoskasvoksi tuli ruotsalainen laskija Jon Olsson.


title: J. Lindeberg

text: Vuonna 2007 Proventus ja Stefan Engström tulivat yrityksen pääomistajiksi, ja Engströmistä tuli yrityksen toimitusjohtaja.


title: J. Lindeberg

text: Vuonna 2012 yrityksen omistajiksi tulivat tanskalaisen Bestseller Groupin omistaja Anders Hoch Povlsen, Bestseller China -yhtiön osaomistajat Dan Friis ja Allan Warburg sekä toimitusjohtaja Stefan Engström. 2010-luvulla yritys on laajentunut globaalisti, ja sillä on nyt yli 200 liikettä ympäri maailman ja myyntiä 160 miljoonaa euroa vuodessa.


title: J. Lindeberg

text: Yrityksen pääkonttori sijaitsee yhä Tukholmassa, ja samoissa tiloissa ovat myös yrityksen vaatesuunnittelijat. Johan Lindeberg tuli takaisin yrityksen luovaksi konsultiksi tammikuussa 2016.


title: Ali Larter

text: Alison Elizabeth ”Ali” Larter (s. 28. helmikuuta 1976 Cherry Hill, New Jersey) on yhdysvaltalainen näyttelijä ja entinen malli. Hänet tunnetaan muun muassa elokuvista "Final Destination – viimeinen määränpää", "Blondin kosto", "" ja "" sekä televisiosarjoista "Heroes" ja "Legends".


title: Da’wa

text: Da’wa (), myös Da’wah tai Dawah, tarkoittaa kutsumista islaminuskoon eli islamilaista käännytystyötä. Da’wa juontaa juurensa keskiajalta, ja alun perin eri islamilaiset lahkot käännyttivät sunnimuslimeja puolelleen. Islamilaisten maiden ulkopuolelle tapahtuvana järjestäytynyt käännytystyö on toiminut vasta 1900-luvulta lähtien.


title: Da’wa

text: Osa muslimeista katsoo, että islam ei hyväksy pakkokäännytystä, vaan da’waan vastaaminen on vapaaehtoista. Osa uskonoppineista puolestaan löytää islamin pyhistä teksteistä perustelut väkivaltaisellekin käännytykselle tai kääntymisestä kieltäytyvien tappamiselle. Kristillistä lähetystyötä nimitetään islamissa sanalla "tabshir".


title: Björn Weckström

text: Björn Ragnar Weckström (s. 8. helmikuuta 1935 Helsinki) on suomalainen kuvanveistäjä ja korutaiteilija. Hän on käynyt kultaseppäkoulun 1950-luvulla. Uransa alusta asti hän on luonut veistoksellisia koruja, jotka muistuttavat pienoisveistoksia enemmän kuin perinteistä korusepän työtä. Weckström tunnetaan erityisesti Lapponia Jewelrylle tekemistään töistä.


title: Björn Weckström

text: Weckströmin tunnetuin luomus lienee "Avaruushopea"-sarjan kaulakoru "Planetaariset laaksot", jonka hän suunnitteli Lapponialle vuonna 1969. Koru nähtiin vuonna 1977 ensimmäisen "Tähtien sota" -elokuvan loppukohtauksessa Carrie Fisherin esittämän prinsessa Leian kaulalla. Ohjaaja George Lucasin oli alun perin tarkoitus tilata Weckströmiltä varta vasten elokuvaa varten suunniteltu koru, mutta kuvauskiireiden takia hän joutui etsimään sopivan korun Weckströmin aiemmasta tuotannosta. Suomessa järjestettyyn vuoden 2007 Eurovision laulukilpailun finaaliin "Planetaariset laaksot" oli valittu juontaja Jaana Pelkosen kaulakoruksi.


title: Björn Weckström

text: 1970-luvun alussa Weckström yhdisteli koruissaan hopeaa ja akryylimuovia. John Lennon ja Yoko Ono ostivat Weckströmin akryylikoruja göteborgilaisliikkeestä, ja pian Weckströmin korut, etenkin sormus "Kivettynyt järvi", pääsivät erikoislähikuviin Onon yllä pariskunnan televisiohaastattelussa Yhdysvalloissa, joka tapahtui joidenkin lähteiden mukaan vuonna 1971 ja toisten mukaan vuonna 1975.


title: Björn Weckström

text: "Fazerin kukko" -niminen Weckströmin veistos seisoo Helsingin Kluuvikadulla. Sen on lahjoittanut Helsingin kaupungille Fazer Oy konditorian satavuotisen historian kunniaksi. Veistos on saanut muotonsa hirven selkänikamasta. Aihe johtui siitä, että kukko oli Fazerin ensimmäinen tunnuskuva. Weckström sai idean muodosta vaeltaessaan Ahvenanmaan metsissä, missä hän näki hirven jäännökset ja otti niistä selkänikaman. ”– – tässä olivat kukko siipineen ja Karl Fazerin lempiharrastus [metsästys] samassa muodossa”, Weckström sanoo. Isolle Roobertinkadulle on pystytetty Weckströmin veistos "Viheltävä helsinkiläinen".


title: Björn Weckström

text: Flooran päivänä 13. toukokuuta 2018 HYY Yhtymä luovutti Helsingin ylipiston ylioppilaskunnalle lahjaksi Björn Weckströmin veistoksen "Yhdessä" ylioppilaskunnan 150-vuotisjuhlavuoden kunniaksi. Veistos sijoitettiin HYY Yhtymän omistamalle Kaivopihalle Helsingin keskustaan.


title: Björn Weckström

text: Korujen ja veistosten ohella Weckström on suunnitellut eräitä sarjatuotantolaseja Nuutajärven lasitehtaalle. Näistä voidaan mainita 1970- ja 1980-luvun "Kanerva"- ja "Fortuna"-sarjan maljakot. Sarjatuotantolasistojen lisäksi Weckströmin tuotantoon kuuluu lukuisia uniikkeja, Nuutajärven lasinpuhaltajien kanssa valmistettuja lasiteoksia, sekä mm. lasinpuhaltajamestari Kari Alakosken toteuttamia monumentaalisia lasiveistoksia.


title: Björn Weckström

text: Weckström on palkittu muun muassa Pro Finlandia -mitalilla vuonna 1971 ja professorin arvonimellä vuonna 1986. Vuonna 2013 hänelle myönnettiin Kaj Franck -muotoilupalkinto. Vuonna 2017 Weckströn sai Italian presidentin myöntämän "Cavaliere dell´Ordine della Stella d´Italia" -ansiomerkin.


title: Euroopan tiedesäätiö

text: Euroopan tiedesäätiö ("European Science Foundation", ESF) perustettiin vuonna 1974. Nykyään siihen kuuluu 80 jäsenorganisaatiota 30 maasta. Jäsenorganisaatiot ovat pääasiassa jäsenmaiden tieteellistä perustutkimusta rahoittavia elimiä. ESF:n päämaja sijaitsee Strasbourgissa Ranskassa.


title: Euroopan tiedesäätiö

text: ESF edistää eurooppalaista tiedettä ja perustutkimusta kokoamalla yhteen eri maiden tutkijoita, järjestämällä tutkimusohjelmia, tutkimusverkostoja, tutkivia työpajoja ja konferensseja sekä käsittelemällä asioita, joilla on strategista merkitystä Euroopan tiedepolitiikassa. Aloitteet tulevat sekä tutkijakunnasta että jäsenorganisaatioilta.


title: Euroopan tiedesäätiö

text: Helsingin yliopiston vararehtori, professori Marja Makarow valittiin syyskuussa 2007 tiedesäätiön puheenjohtajaksi vuonna 2008 alkaneelle viisivuotiskaudelle.


title: Euroopan tiedesäätiö

text: ESF on itsenäinen järjestö, joka rahoittaa toimintansa pääasiassa jäsenorganisaatioiden maksamilla jäsenmaksuilla. Jokainen jäsenorganisaatio tai maa maksaa jäsenmaksun bruttokansantuotteensa (BKT) perusteella. Lisäksi jäsenorganisaatiot rahoittavat osallistumisensa niihin ohjelmiin, joissa haluavat olla mukana.


title: Euroopan tiedesäätiö

text: ESF:n arvoja ovat euroopanlaajuisuus, monitieteisyys, joustavuus, itsenäisyys, perusteellisuus ja avoimuus.


title: Euroopan tiedesäätiö

text: ESF:n toiminta rakentuu seuraavien instrumenttien ympärille:


title: Euroopan tiedesäätiö

text: Tutkivien työpajojen (Exploratory Workshops) tavoitteena on lisätä johtavien eurooppalaisten tutkijoiden mahdollisuuksia tavata toisiaan ja tukea uusien innovatiivisten ajatusten syntyä. Tarkoituksena on helpottaa eurooppalaisten tutkimusryhmien tiedonvaihtoa, luoda uusia yhteistyösuhteita ja mahdollistaa yhteishankkeita tulevaisuudessa. Aiheet tulevat tutkijakunnasta ja vuosittain järjestetään noin 50 työpajaa.


title: Euroopan tiedesäätiö

text: ESF:n tutkimuskonferenssit (ESF Research Conferences) koostuvat yleensä sarjasta kokouksia, jotka järjestetään joka toinen vuosi. Konferensseista ei julkaista kirjallista materiaalia. Uusien lähestymistapojen ja ajatusten esiintuomiseen kannustetaan. Konferenssit ovat avoimia kaikille, sekä tutkijoille että yritysmaailman edustajille.


title: Euroopan tiedesäätiö

text: Tutkimusverkosto-ohjelmat (ESF Research Networking Programmes) ovat tiettyihin teemoihin kohdistettuja toimintoja, joilla tuodaan yhteen huippututkijoita ja lupaavia nuoria tutkijoita ajankohtaisten tutkimusaiheiden ympärille, joissa yhteistyö luo todistettavasti parempaa tutkimusta. Ohjelmat yhdistävät merkittäviä monikansallisten tutkimusryhmien toteuttamia hankkeita ja niiden puitteissa on jaettu muun muassa lyhyt- tai pitkäaikaisia apurahoja työskentelyyn jossakin muussa Euroopan maassa kuin hakijan kotimaassa sekä järjestetty seminaareja, symposiumeja ja tutkivia työpajoja. Ohjelmat ovat 3–5-vuotisia ja jäsenorganisaatioiden rahoittamia.


title: Euroopan tiedesäätiö

text: EUROCORES-ohjelmien (EUROCORES programmes) tavoitteena on edistää yhteistyötä sekä eurooppalaisten rahoittajaorganisaatioiden että tutkijoiden välillä. EUROCORES-aloitteet eroavat olennaisesti tutkimusverkosto-ohjelmista siinä, että niiden avulla halutaan rahoittaa nimenomaan tutkimusta. Ohjelmaan valittavissa aiheissa pyritään noudattamaan bottom-up -periaatetta. Ohjelmat valmistellaan ESF:n ja jäsenorganisaatioiden välisenä yhteistyönä, jossa ESF vastaa hakemusten käsittelystä, arvioinnista ja ohjelman yleisestä hallinnoinnista, kun taas jäsenorganisaatiot tekevät varsinaiset rahoituspäätökset. Kansalliset organisaatiot rahoittavat vain kansallisia hankkeita.


title: Euroopan tiedesäätiö

text: Forward Looks -instrumentin tavoitteena on tuoda yhteen tieteellinen ennakointi ja tieteen rahoituksen suunnittelu kansallisella ja eurooppalaisella tasolla. Tarkoituksena on antaa eurooppalaiselle tiedeyhteisölle mahdollisuus kehittää pitkäntähtäimen näkemyksiä ja analyyseja tutkimuksesta ja sen kehityksestä monitieteellisillä aloilla ja toimia vuorovaikutuksessa ESF:n jäsenorganisaatioiden kanssa.


title: Xak III: The Eternal Recurrence

text: Xak III: The Eternal Recurrence () on MicroCabinin tuottama toimintaroolipeli, joka julkaistiin vuonna 1993 NEC PC-9801:lle ja FM Townsille sekä vuotta myöhemmin PC Enginelle. Pelin oli tarkoitus päätyä myös MSX 2:lle, mutta kyseiselle alustalle tarkoitettua versiota ei ehditty kehittää loppuun. "The Eternal Recurrence" on päättävä osa MicroCabinin luomassa "Xak"-pelisarjassa.


title: Xak III: The Eternal Recurrence

text: Päihitettyään ihmisten asuttamaa Xak-maailmaa koetelleet neljä arkkidemonia Latok Kartista, "Xak"-sarjan protagonistista, on tullut maailmankuulu soturi, joka tunnetaan myös mahtavan Duel-jumalan jälkeläisenä. Aseenaan Latok käyttää esi-isältään perimäänsä legendaarista Xak-miekkaa. Vaikka rauha on vallinnut jo hyvän aikaa ihmisten keskuudessa, Latok saa pian tietää Farlandin valtakuntaa piirittävistä demonijoukoista ja näitä johtavasta kenraali Zomu Dizaesta. Latok ottaa Farlandin seuraavaksi kohteekseen. Matkallaan hän saa myös vuosia kestäneen etsinnän jälkeen tietoja kadonneesta isästään, jonka todellinen kohtalo on selvässä ristiriidassa hänen aiempien käsitystensä kanssa.


title: Xak III: The Eternal Recurrence

text: "Xak III":ssa ohjataan päähenkilö Latokia. Edetäkseen pelaajan on kuljettava labyrinttiä muistuttavissa luolastoissa ja voitettava niissä oleva päävastus. Seuraavaan ympäristöön voidaan päästä jotakin esinettä käyttämällä tai käymällä keskustelu tietyn NPC:n kanssa.


title: Xak III: The Eternal Recurrence

text: Pomovastusten ohella pelin luolastoissa tavataan heikompiakin hirviöitä, joita vastaan Latok taistelee miekallaan. Yhteenotot käydään reaaliajassa, eivätkä viholliset hyökkää satunnaisesti, vaan ne nähdään jo kartalla. Taistelun aikana Latokin hyökkäys on tehokkaimmillaan, kun hän käyttää miekkaansa, ja kilvellä puolustautuessaan hän taas suojautuu vihollisten iskuilta parhaiten. Hyökkäysten tavoitteena on voittaa taistelu kuluttamalla vastapuolen osumapisteet loppuun.


title: Xak III: The Eternal Recurrence

text: Pelissä käytetään perinteistä hahmonkehitystä, jossa Latokin tason kohotessa hänen osumapisteensä, vahvuutensa sekä kestävyytensä paranevat. Tasonnostoon vaaditaan taisteluista saatavia kokemuspisteitä. Latokia vahvistaakseen pelaaja voi myös ostaa tälle vahvempia varusteita.


title: Maa (täsmennyssivu)

text: Maa tai MAA voivat tarkoittaa seuraavia:


title: Tin Pan Alley

text: Tin Pan Alley on nimitys, jolla viitataan joukkoon 1890-luvulta 1950-luvulle vaikuttaneita yhdysvaltalaisia musiikin kustantajia ja säveltäjiä, sekä näiden tuottamaan populaarimusiikkiin. Se oli alun perin kutsumanimi New Yorkissa sijaitsevalle West 28th Street -kadulle, jonka varrella usean keskeisen kustantajan toimistot silloin sijaitsivat. Nimen ”Tin Pan Alley” (suom. ”tinapannukuja”) antoi journalisti-lauluntekijä Monroe Rosenfeld, jonka mielestä musiikkikustantamoiden ikkunoista kadulle kantautuva pianojen ja laulujen ääni muistutti pannujen kolinaa.


title: Tin Pan Alley

text: Tin Pan Alleyta voidaan pitää yhdysvaltalaisen musiikkiteollisuuden syntypaikkana. Tin Pan Alley -kustantajat alkoivat ensimmäisinä markkinoida tuotteitaan suurelle yleisölle ja loivat näin markkinat, jotka perustuivat yksityiselle musiikin kulutukselle. Parhaimmillaan Tin Pan Alley -kustantajien osuus musiikin myynnistä Yhdysvalloissa oli jopa 90 %. Tin Pan Alley menetti asemansa 1950-luvun alussa, kun äänilevyt syrjäyttivät partituurit musiikkimarkkinoilla.


title: Tin Pan Alley

text: Tin Pan Alleyn menestys perustui suurelta osin vaudeville- ja Broadway-esityksille, jotka tekivät sen musiikkia tunnetuksi. 1920-luvun lopulta alkaen tärkeäksi markkinointikanavaksi muodostuivat myös Hollywood-elokuvat.


title: Tin Pan Alley

text: Tin Pan Alleylla oli keskeinen rooli blues-, jazz- ja country-musiikin popularisoinnissa 1910–30-luvuilla. Monista Tin Pan Alley -sävellyksistä on muodostunut jazzstandardeja.


title: Tin Pan Alley

text: Tin Pan Alley -säveltäjien tuotantoon viitataan joskus myös käsitteellä "Great American Songbook".


title: Pietarsaaren länsikenttä

text: Länsikenttä on Pietarsaaressa sijaitseva jalkapallokenttä. Se sijaitsee aivan Tellushallin ja Pietarsaaren keskuskentän vieressä. Jalkapalloseuroista kotiottelunsa siellä pelaa Pietarsaaren kakkosjoukkue Jakobstads Bollklubb, joka pelaa Kolmosessa. Myös liigajoukkue FF Jaro harjoittelee siellä ja vuonna 2003 se pelasi Länsikentällä kolme ottelua keskuskentän ollessa kunnostettavana. Kesällä 2010 Länsikentälle asennettiin tekonurmi ja uudet valotolpat. Kentän alla ei ole lämmitystä. Vuonna 2012 kentälle rakennettiin kaksi uutta katsomoa.


title: Jimmy Finlayson

text: James Henderson ”Jimmy” Finlayson (27. elokuuta 1887 Larbert – 9. lokakuuta 1953) oli skotlantilais-amerikkalainen näyttelijä, joka toimi sekä ääni- että mykkäelokuvissa. Kaljuna ja valeviiksissä esiintyneellä Finlaysonilla oli monia koomisia maneereita, kuten tukahdutettu manaus D'oh! sekä kiukkua ja hämmästystä kuvaava ilmehdintä. Finlaysonin lempinimi oli "Fin". Hän esitti Fin-nimistä hahmoa elokuvassa "The Bohemian Girl" (1936) ja Mickey Finniä "Way Out Westissä" (1937).


title: Jimmy Finlayson

text: Finlayson syntyi Alexander ja Isabella (o.s. Henderson) Finlaysonille Larbertissa, Skotlannissa. Hän opiskeli George Watson's Collegessa ennen kuin jättäytyi pois Edinburghin yliopistosta ryhtyäkseen näyttelijäksi. Hän sai pääosan West End -tuotoksessa "Bunty Pulls the Strings". Hän muutti Yhdysvaltoihin 1912 uusien roolin Broadwayllä, mutta jättäytyi pois teatterikiertueelta 1916 tavoitellakseen uraa Hollywoodissa. Hän nai Emily Gilbertin vuonna 1919. Finlayson näytteli pääosaa lukuisissa Mack Sennettin komedioissa, merkittävimpänä yhtä alkuperäisistä Keystone Kopseista. Freelance-näyttelijänä hän teki useita myöhempiä filmejään Britanniassa. Hän jäi sairauden takia eläkkeelle vuosia ennen 1953 Los Angelesissa tapahtunutta kuolemaansa: hän kuoli 66-vuotiaana kotonaan sydänkohtaukseen.


title: Jimmy Finlayson

text: Hänet muistetaan parhaiten työstään Hal Roachin studioilla. Hän esitti 33 Ohukainen ja Paksukainen -filmissä useimmiten näiden vastustajaa tai konnaa. Hän esiintyi myös Stan Laurelin kanssa 19 filmissä ja Oliver Hardyn kanssa viidessä ennen kuin kaksikko yhdisti voimansa.


title: Jimmy Finlayson

text: Homer Simpsonin ääninäyttelijä Dan Castellaneta on kertonut, että Homerin tunnuslause "D’oh!" on perustunut Finlaysonin samanlaiseen valitukseen Ohukainen ja Paksukainen -filmeissä. Siihen aikaan kirousta "Damn!" pidettiin jumalanpilkkana ja sensuroitiin.


title: Konstantínos Gkatsioúdis

text: Konstantínos ”Kóstas” Gkatsioúdis (, sukunimi usein muodossa "Gatsioúdis", s. 17. joulukuuta 1973, Didymóteicho) on kreikkalainen entinen keihäänheittäjä, jonka uran huippuvuodet ajoittuivat 1990- ja 2000-luvun vaihteen tienoille.


title: Konstantínos Gkatsioúdis

text: Vuonna 1990 Gkatsioúdis heitti uuden juniorien maailmanennätyksen. Vuonna 1992 hän voitti juniorien MM-pronssia. Ensimmäisissä aikuisten arvokilpailuissaan 1996 Atlantan olympialaisissa hän oli kymmenes, ja seuraavana vuonna Ateenan MM-kisoissa hän sijoittui pronssille tuloksella 86,64. 1999 Sevillan MM-kisoissa hän kilpaili tiukasti Aki Parviaisen kanssa maailmanmestaruudesta, mutta jäi hopealle vajaan puolen metrin erolla tuloksella 89,18. Sydneyn olympialaisissa vuonna 2000 hän oli kuudes, mutta palasi vielä vuotta myöhemmin mitalikantaan Edmontonin MM-kisoissa, missä hän sijoittui äärimmäisen kovatasoisessa keihäskilpailussa Jan Železnýn ja Parviaisen taakse pronssille tuloksella 89,95.


title: Konstantínos Gkatsioúdis

text: Gkatsioúdiksen ennätys on vuonna 2000 Kuortaneella heitetty 91,69. Hän ylitti 91 metriä myös vuosina 2001 ja 2002. Vuosilta 2003–2005 hänellä ei ole lainkaan tilastomerkintöjä, mutta hän palasi kentille vielä vuonna 2006 parhaana tuloksenaan 75,40.


title: Oleksandr Bahatš

text: Oleksandr Mykolaiovytš Bahatš (, s. 21. marraskuuta 1966 Matusov) on ukrainalainen entinen kuulantyöntäjä, jonka uran huippuvuodet ajoittuivat 1990-luvulle.


title: Oleksandr Bahatš

text: Vuonna 1985 Bahatš saavutti juniorien EM-hopeaa. Vuonna 1989 hän jäi kiinni dopingin käytöstä ja joutui kahden vuoden kilpailukieltoon. Vapauduttuaan kilpailukiellosta Bahatš voitti ensimmäisissä aikuisten arvokilpailuissaan 1992 Genovan EM-hallikisoissa kultamitalin. 1993 Toronton MM-hallikisoissa samoin kuin samana vuonna kesällä Stuttgartin MM-kisoissa ulkoradoilla hän oli kolmas. Vuonna 1994 Bahatš puolusti menestyksekkäästi kultamitaliaan Pariisin EM-hallikisoissa, ja samana vuonna ulkoradoilla Helsingin EM-kisoissa hän oli jälleen pronssilla. 1995 Göteborgin MM-kisoissa hän oli neljäs tuloksella 20,38.


title: Oleksandr Bahatš

text: 1997 Ateenan MM-kilpailuissa Bahatš työnsi loppukilpailuissa kaikkein pisimmälle, mutta menetti sittemmin kultamitalinsa doping-näytteestä löytyneen efedriinin vuoksi. Seuraavana vuonna Budapestin EM-kisoissa hän voitti kultaa tuloksella 21,17. Seuraavana vuonna hän voitti kultaa myös Maebashin MM-hallikisoissa tuloksella 21,41 ja saavutti pronssia samana kesänä Sevillan ulkoratojen MM-kisoissa. Vielä Gentin EM-hallikisoissa vuonna 2000 hän työnsi finaalissa kaikkein pisimmälle, mutta jäi jälleen kiinni kiellettyjen aineiden käytöstä.


title: Oleksandr Bahatš

text: Bahatšin ennätykseksi jäi vuonna 1997 Haníassa työnnetty 21,47.


title: Oleksandr Bahatš

text: Hän on naimisissa Svitlanan kanssa ja heillä on kolme lasta: tytöt Oksana ja Julia sekä poika Mykola.


title: Susikoira Roi (televisiosarja)

text: Susikoira Roi on suomalainen Yleisradion tuottama vuonna 1987 valmistunut neliosainen televisiosarja. Sarja kuvattiin kesällä 1985 Helsingin ja Vantaan kaupungin alueella.


title: Susikoira Roi (televisiosarja)

text: Televisiosarja perustuu jo edesmenneen kirjailija Jorma Kurvisen luomaan samannimiseen kirjaan.


title: Susikoira Roi (televisiosarja)

text: Sarja on esitetty ensimmäisen kerran tammikuussa 1987, ja esitetty uusintana 1990-luvulla Yle TV1-kanavalla. Sarja on julkaistu Yle Tallennemyynnin kirjastotallenteena. Sarja on julkaistu myös DVD-tallenteena. Pari vuotta myöhemmin kuvattiin saman kirjasarjan osaan perustuva televisiosarja "Susikoira Roi – seikkailu saaristossa", joka ensiesitettiin televisiossa vuonna 1988.


title: Susikoira Roi (televisiosarja)

text: Susikoira Roita esitti poliisikoira Jami (10. syyskuuta 1976 – syksy 1990), jonka ohjaaja oli nykyisin eläkkeellä oleva ylikonstaapeli ja entinen Poliisikoiralaitoksen kouluttaja Lauri Kanerva.


title: Aberdeen (Etelä-Dakota)

text:
Aberdeen on kaupunki Brownin piirikunnassa, Etelä-Dakotassa, noin 200 kilometriä koilliseen osavaltion pääkaupungista Pierrestä. Se on myös piirikunnan hallinnollinen keskus. Kaupunki perustettiin vuonna 1882. Vuonna 2009 kaupungissa oli 24 992 asukasta.
Kaupungin suurimmat työnantajat ovat St. Luken sairaala (1 272 työntekijää), Aberdeenin julkiset koulut (650 työntekijää) ja 3M (569 työntekijää). Kaupungin sanomalehti on nimeltään "The American News".


title: Aberdeen (Etelä-Dakota)

text: Kaupungissa toimii kaksi korkeakoulua. Valtion rahoittama julkinen yliopisto "Northern State University" perustettiin vuonna 1889. Sillä on runsaat 2 500 opiskelijaa. Katolinen "Presentation College" tarjoaa lähinnä terveydenhuoltoon liittyvää koulutusta, ja sillä on noin 800 opiskelijaa.


title: Tim Alexander

text: Tim "Herb" Alexander on yhdysvaltalainen rumpali. Hän on soittanut mm. yhtyeissä Primus ja Laundry. Alexanderin viimeisin julkaistu albumi on sooloprojektilta Fata Morgana.


title: Sari Seppänen

text: Sari ”Smedu” Seppänen (s. 19. maaliskuuta 1976 Savonlinna) on suomalainen lentopalloilija, joka pelasi Suomen maajoukkueen sentterinä vuoteen 2006 asti. Seuratasolla hän on viimeksi edustanut Vanajan RC:tä. Seppäsen pituus on 182 cm ja hän on pelipaikaltaan keskitorjuja. Ammatiltaan hän on sairaanhoitaja.


title: Sari Seppänen

text: Seppänen aloitti lentopallon yhdeksänvuotiaana vuonna 1985 ja hänen ensimmäinen seuransa oli Savonlinnan Ajo. Aktiiviuransa aikana Seppänen pelasi kolmessa SM-liigan joukkueessa: Oriveden Ponnistuksessa, Pieksämäki Volleyssa ja Vanajan RC:ssä (ent. Tarmo-Volley). Hän pelasi myös kauden venäläisessä Pietarin TTU:ssa ja osallistui Venäjän naisten maajoukkueen harjoitusleirille. Seppäsen ensimmäisen maaottelu oli 10. kesäkuuta 1995 pelattu Suomi–Bulgaria. Elokuussa 2006 hän sai täyteen sata maaottelua.


title: Sari Seppänen

text:
Suomen lentopalloliitto
Hämeen Sanomat


title: The Tower of Cabin

text: The Tower of Cabin on MicroCabin Corporationin MSX:lle ja NEC PC-9801:lle kehittämä seikkailupeli, joka on yksi kolmesta ""-roolipelisarjan spin-off-pelistä. "The Tower of Cabiniä" ei julkaistu Japanin ulkopuolella. Pelistä ei ole myöskään olemassa mitään yleisesti tunnettua englanninkielistä fanikäännöstä.


title: The Tower of Cabin

text: Spin-offiksi "The Tower of Cabin" on siinä mielessä epätavallinen, ettei se sijoitu "Xak"-peleissä esiteltyyn maailmaan, vaan kehittäjänsä MicroCabinin päämajaan. Pelaajan tehtävänäkään ei ole kukistaa maailmaa riuduttavia demoneja vaan parantaa MicroCabinin tuotantoa. Yhteys "Xakiin" ilmenee kuitenkin siinä, että "Tower of Cabinissä" esiintyy kameo-roolissa joitakin pelisarjan hahmoja.


title: The Tower of Cabin

text: Pelaajan ohjaaman anonyymin päähenkilön lisäksi "The Tower of Cabinissä" on monia NPC-hahmoja, joiden kanssa on pelin etenemisen tähden keskusteltava. Läsnä on myös muutama "Xak"-sarjan hahmo:


title: The Tower of Cabin

text: Pelin ympäristönä toimivat MicroCabinin toimistotilat. Tavoitteena on taata yhtiön menestys suorittamalla liikeasioihin liittyviä tehtäviä. Toimenkuvaan kuuluu myös kerroksesta toiseen ravaaminen sekä tiedon välittäminen muille MicroCabinin työntekijöille. Pelaajalla on myös mahdollisuus avata kaksi "The Tower of Cabiniin" sisällytettyä minipeliä, joista toinen on nimeä "Crusader" kantava tekstiseikkailu, toinen taas Frayn ja Pixie-keijun välinen tappelupeli.


title: Yonne

text: Yonne on Ranskan departementti numero 89, joka on saanut nimensä Yonne-joen mukaan. Departementti sijaitsee Itä-Ranskassa Burgundin hallintoalueella. Departementti on pinta-alaltaan 7 427 neliökilometriä ja siellä on 342 463 asukasta (2011). Yonnen pääkaupunki on Auxerre. Yonne on jaettu edelleen kolmeen arrondissementtiin, 42 kantoniin ja 454 kuntaan.


title: Yonne

text: Yonne oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Yonne muodostettiin osista Burgundin, Champagnen ja Orléanais'n provinsseja.


title: Yonne

text: Departementista on kaksi kylää päässyt Ranskan kauneimpien kylien järjestön Les Plus Beaux Villages de France jäseniksi: Noyers ja Vézelay.


title: Susikoira Roi – seikkailu saaristossa

text: Susikoira Roi – seikkailu saaristossa on Yleisradion vuonna 1988 valmistunut neliosainen televisiosarja. Sarja perustuu kirjailija Jorma Kurvisen samannimisen kirjasarjan osaan. Sarja oli jatkoa edellisenä vuonna valmistuneelle "Susikoira Roi" -televisiosarjalle.


title: Susikoira Roi – seikkailu saaristossa

text: Televisiosarja kuvattiin Kotkassa, Hangon saaristossa, sipoon saaristossa ja Kirkkonummella. Sarja on esitetty ensi kerran televisiossa syksyllä 1988 ja se esitettiin uusintana kesäkuussa 1998 Yle TV1-kanavalla. Sarjan on Yleisradion Tallennemyynti julkaissut kirjastotallenteena. Sarja on julkaistu myös DVD-tallenteena.Tomi ja hänen koiransa Roi matkaavat saaristoon viettämään lomaa. Saaristoon on tarkoitus tulla viettään lomaa myös Ruotsissa asuvat serkut. Tomi ei kuitenkaan kerro vanhemmille, että serkut ovat peruuttaneet tulonsa.


title: Susikoira Roi – seikkailu saaristossa

text: Menomatkalla käy jo selväksi, että he eivät ole kaikkien paikallisten suosiossa. Tomi tutustuu Rauno (Rane)-nimiseen synkkämieliseen poikaan, joka on saapunut Ruotsista kalastaja-maanviljelijä-isänsä Raskin ja siskojensa Ritvan ja Rauhan kanssa. Saarella alkaa tapahtumaan outoja: eräänä yönä joku koira tappaa Raskin emakkosian, ja myöhemmin ison määrän kanoja. Paikalliset alkavat epäillä Tomin koiraa Roita tapahtumien tekijäksi.


title: Susikoira Roi – seikkailu saaristossa

text: Ajan kanssa selviää, että saarella liikkuu muitakin.


title: Parhaan dokumentin Oscar-palkinto

text: Parhaan dokumentin Oscar-palkinto on Yhdysvaltain elokuva-akatemian vuosittain jakama nk. Oscar-palkinto parhaalle pitkälle dokumenttielokuvalle. Sitä on jaettu vuodesta 1942 lähtien. Ensimmäisenä vuonna dokumenteille oli vain yksi kategoria ja neljä voittajaa. Seuraavasta vuodesta lähtien dokumentit jaettiin pitkään ja lyhyeen kategoriaan.


title: Parhaan lyhytdokumentin Oscar-palkinto

text: Parhaan lyhytdokumentin Oscar-palkinto on Yhdysvaltain elokuva-akatemian vuosittain jakama nk. Oscar-palkinto parhaalle lyhyelle dokumenttielokuvalle. Sitä on jaettu vuodesta 1941 lähtien. Sitä ei jaettu seuraavana vuonna vaan dokumentit olivat yhdistettynä yhteen kategoriaan. Vuodesta 1943 lähtien dokumentit on jaettu pitkään ja lyhyeen kategoriaan.


title: Læsø

text: Læsø on Kattegatissa, Frederikshavnin ja Göteborgin puolivälissä, sijaitseva Tanskan saari, joka muodostaa samannimisen Læsøn kunnan. Kunnassa oli 2 026 asukasta vuonna 2007, ja se on asukasmäärältään Tanskan pienin kunta. Læsø on Kattegatin suurin saari: noin 22 kilometriä pitkä ja 2–12 leveä, ja sillä on noin sata kilometriä rantaviivaa.


title: Læsø

text:
Saaren arvellaan muodostuneen noin 3000 eaa. Meri on muokannut saaren hiekkamaata ja muotoa jatkuvasti. Keskiajalla saari oli Viborgin tuomiokapitulin alaisuudessa ja saarelaiset maksoivat veronsa suolalla, jonka tuotanto oli satojen vuosien ajan saaren pääelinkeino. Tuotanto vaati suuria määriä polttupuuta, ja saari olikin lähes puuton 1500-luvulla. Puiden hävitys johtikin jatkuvaan hiekan liikkumiseen ja katoamiseen luonnonvoimien myötä, jolloin saaresta autioitui suuri osa. Puustoa rasittanut suolantuotantomuoto kiellettiin virallisesti 1652.
Saaren rannikolla on useita suojeltuja Natura 2000-merialueita, joilla elää mm. hummereita, pieniä hailajeja, hylkeitä, delfiinejä ja paljon vesilintuja. Saaren eteläosa on tasaista ja vetistä, muodostaen mosaiikin erilaisista kasvillisuusalueista ja rikkaan kokoelman eläinlajeja, etenkin vesilintuja ja rantakasvillisuutta. Pohjoisosaa leimaavat hiekkadyynit, puulajeina havupuut, koivu, tammi ja pyökki. Pohjoisrannalla voi myös nähdä hylkeitä tiheinä laumoina.
Saarella tuotetaan edelleen noin 60 tonnia suolaa vuosittain. Suolantuotanto toimii myös "elävänä museona", jota käy katsomassa noin 45 000 matkailijaa joka vuosi. Muutoinkin turismi on tärkeä tulonlähde, yhteensä noin 130 000 turistia vieraili saarella vuosittain 2001. Muita tärkeitä elinkeinoja ovat elintarviketuotanto, käsityöläisyys, kalanjalostus ja palveluelinkeinot.
Frederikshavnista on 3–4 kertaa päivässä lauttayhteys saarelle (Færgeselskapet Læsø I/S), matkailusesongin aikana useammin. Copenhagen Airtaxi ja Flexflight lentävät saarelle Roskildesta, Torpista ja Kielistä. Ruotsista käsin saarelle on myös mahdollista päästä "meritaksilla". Saarella kulkee ilmainen bussi. Myös taksi- sekä auton ja polkupyörien vuokrauspalvelut ovat saatavilla.


title: Parhaan musiikin Oscar-palkinto

text: Parhaan musiikin Oscar-palkinto on Yhdysvaltain elokuva-akatemian vuotuinen palkinto parhaalle elokuvamusiikille. Palkinto on jaettu vuodesta 1934 lähtien. Palkinnon luonne on vaihdellut suuresti. Yleensä palkinto on jaettu erikseen esimerkiksi draamalle ja musikaalille tai alkuperäiselle ja sovitetulle sävellykselle. Vuodesta 2000 lähtien on jaettu vain yksi palkinto alkuperäiselle elokuvamusiikille.


title: Parhaan musiikin Oscar-palkinto

text: Vuodet ovat elokuvien julkaisuvuosia. Suluissa vuodet, jolloin palkinto jaettiin kyseisessä muodossa.


title: William S. McCune

text: William S. McCune (1909 – 1998) oli yhdysvaltalainen lääkäri, joka kuvasi ensimmäisenä endoskooppisen retrogradisen kolangiopankreatikografian eli sappi- ja haimateiden tähystyskuvauksen tekniikan vuonna 1968 . Hänen käyttämänsä laitteisto ja tekniikka oli karkeaa ja vasta alkutekijöissään, mutta McCune todisti, että sappi- ja haimateihin on mahdollista päästä käsiksi ilman leikkausta. McCune toimi kirurgina George Washington Universityssa Washington, DC:ssa.


title: Parhaan laulun Oscar-palkinto

text: Parhaan laulun Oscar-palkinto on Yhdysvaltain elokuva-akatemian vuosittain jakama Oscar-palkinto parhaalle elokuvaa varten tehdylle alkuperäiselle musiikkikappaleelle. Sitä on jaettu vuodesta 1934 lähtien.


title: Parhaan puvustuksen Oscar-palkinto

text: Parhaan puvustuksen Oscar-palkinto on Yhdysvaltain elokuva-akatemian vuosittain jakama niin kutsuttu Oscar-palkinto parhaalle elokuvaa varten tehdylle puvustukselle. Sitä on jaettu vuodesta 1948 lähtien. Vuoteen 1966 asti palkinto jaettiin erikseen mustavalko- ja värielokuville, paitsi vuosina 1957–1958.


title: Parhaan lavastuksen Oscar-palkinto

text: Parhaan lavastuksen Oscar-palkinto on Yhdysvaltain elokuva-akatemian vuosittain jakama palkinto parhaalle elokuvaa varten tehdylle lavastukselle. Sitä on jaettu vuodesta 1928 lähtien.


title: Horsens

text: Horsens on Tanskassa Keski-Jyllannin alueella sijaitsevan Horsensin kunnan keskustaajama. Vuoden 2012 alussa taajamassa oli 54 450 asukasta.


title: Horsens

text: Horsens sijaitsee Jyllannin niemimaan itärannalla Horsensvuonon pohjukassa. Kaupunki sijaitsee noin 50 kilometriä Århusista etelään ja noin 30 kilometriä Vejlestä pohjoiseen. Eurooppatie E45 kulkee kaupungin kautta.


title: Horsens

text: Horsensin kaupunki on perustettu noin vuonna 1100 luostarien vaikutuspiiriin. Kaupungin nähtävyyksiin kuuluu edelleen fransiskaaniluostarin rukoushuone sekä "Vor Frelsens kirke" (pelastuksemme kirkko).


title: Horsens

text: Kaupunkia koskevia kaupallisia asiakirjoja on tallessa 1400-luvulta alkaen. Kaupungissa on hyvä satama sekä rautatieristeys.


title: Horsens

text: Kaupungissa sijaitsee Tanskan ainoa teollisuusmuseo. Siellä on myös laajalti elektroniikkateollisuutta.


title: Horsens

text:
Kaupunki tarjoaa myös monenlaista kulttuuririentoa. Siellä järjestetään Crime Festival -messut, jotka keskittyvät rikoselokuviin ja -kirjallisuuteen. Populaarimusiikkifestivaalit ovat myös tunnettuja. Kaupungissa toimii myös Tanskan pääsarjassa pelaava jalkapallojoukkue AC Horsens.
Tunnettu tutkimusmatkailija Vitus Bering oli syntyisin Horsensista.


title: Horsens

text: Nokia on Horsensin suomalainen ystävyyskaupunki.


title: Parhaan lyhytelokuvan Oscar-palkinto

text:
Parhaan lyhytelokuvan Oscar-palkinto on Yhdysvaltain elokuva-akatemian vuosittain jakama Oscar-palkinto parhaalle näytelmälyhytelokuvalle. Sitä on jaettu vuodesta 1932 lähtien. Vuosina 1932–1956 se oli jaettuna kahteen tai kolmeen alikategoriaan.Lyhytkomedia
Yhden kelan lyhytelokuva


title: Parhaan lyhytelokuvan Oscar-palkinto

text: Lyhytelokuva


title: Parhaan lyhytanimaation Oscar-palkinto

text: Parhaan lyhytanimaation Oscar-palkinto on Yhdysvaltain elokuva-akatemian vuosittain jakama nk. Oscar-palkinto parhaalle animaatiolyhytelokuvalle. Sitä on jaettu vuodesta 1931 lähtien.


title: Straight Outta Lynwood

text: Straight Outta Lynwood on ”Weird Al” Yankovicin kahdestoista albumi, joka julkaistiin Yhdysvalloissa 26. syyskuuta 2006. Albumilta julkaistiin singleinä kappaleet ”White & Nerdy”, ”Don’t Download This Song”, ”Canadian Idiot” ja ”Trapped in the Drive-Thru”. Albumin nimi viittaa hip hop -kollektiivi N.W.A:n esikoisalbumiin "Straight Outta Compton".


title: Straight Outta Lynwood

text: Albumi on nimetty Yankovicin kotikaupungin Lynwoodin mukaan.


title: Biopsia

text: Biopsia tarkoittaa koepalan tai solunäytteen ottamista elävästä kudoksesta ja näytteen tarkastelua. Termi tulee kreikan kielen sanoista "bios" eli elämä ja "opsy" eli näkö tai ulkonäkö.


title: Biopsia

text: Biopsian avulla voidaan selvittää muun muassa kudoksen tyyppi, pahanlaatuisuus ja tulehdusten läsnäolo. Kudosnäytteestä nähdään kudoksen rakenne, jolloin pystytään tarkastelemaan esimerkiksi syöpäsolukon kasvutapaa ympäröivässä kudoksessa. Solunäytteestä voidaan nähdä vain yksittäisten solujen ominaisuuksia. Biopsioita otetaan esimerkiksi ihomuutoksista, pateista, kasvaimista ja kuvantamistutkimuksissa epäselviksi jääneistä muutoksista. Tähystysten yhteydessä otetaan yleensä koepaloja terveenkin näköisestä kudoksesta. Biopsioita voidaan käyttää myös seulontatutkimuksen välineenä, kuten kohdunkaulasta otettava PAPA-näyte.